Eibarko Udalak 2022an kaleratuko du Merzedes Kareaga Bekaren lehenengo deialdia - etakitto.eus\nEibarko Udalak, UPV/EHUren laguntza akademikoarekin, Merzedes Kareaga eibartar ekintzailearen izena duen ikerketa historikoko beka-deia egingo du 2022ko jardunaldian. Beka honen bidez, Eibarko herriarentzat interes berezia duten eta herriarekin edo eskualdearekin zerikusia duten ikerketa-proiektuak sustatu, ikertu eta zabaldu nahi dira. Horretarako, lehen mailako ikerketa-iturrietako bat Eibarko Udal Artxiboa izango da.\nHala ere, aurreneko 2022ko deialdian, MERZEDES KAREAGAREN BIOGRAFIA izango da kaleratuko den ikergaia, haren izena daraman bekaren oinarrien filosofiarekin bat eginez, “Eibarko herriarentzat interes berezikoa baita XX. mendean zehar Eibarko emakumeen alde eta gizarte arloko asmo esanguratsuetan hainbeste lan egin zuen Merzedes Kareagaren biografia osatu bat izatea”, azaldu dute Ego Ibarra Batzordetik.\n#Ego Ibarra#emakumeak#historia#Merzedes KareagabekaIkerketaUdala\n« Udalak berrikuntza teknikari bat kontratatuko du urtebeterako Urtarrileko euskararen agenda atera du Eibarren Akebaik »


EHU, munduko 49 unibertsitate onenen artean genero-berdintasunean - Deia\nTimes Higher Education rankingaren arabera\nEHU, munduko 49 unibertsitate onenen artean genero-berdintasunean\ndeia.eus 25.04.2020 | 12:14\nEuskal Herriko Unibertsitateko ikasleak. UPV/EHU\nEuskal Herriko Unibertsitateko ikasleak.\nBILBO. Unibertsitate-inpaktuko rankinga den Times Higher Educationek Euskal Herriko Unibertsitatea genero-berdintasunean munduko 49 erakunde onenen artean kokatu du. UPV/EHUk ranking horretan parte hartzen duen lehenengo aldia izan da, eta 101-200eko tartean kokatu da sailkapen orokorrean. Gainera, ekoizpen eta kontsumo arduratsuari dagokion kategorian 59 hoberenen artean sailkatu da.\nTimes Higher Education (THE) unibertsitate-inpaktuko rankingak iaztik ebaluatzen du unibertsitateek zer jarduera izan duten NBEk bultzatutako Agenda 2030eko Garapen Jasangarrirako Helburuekin (GJH) lotuta. Ranking horretan hainbat adierazle erabiltzen dira, ebaluatzen dutenak zer eragin sozioekonomiko duten goi-mailako hezkuntza-erakundeek 17 GJHen inguruan, barnean hartuta formazioaren, ikerketaren, transferentziaren eta gobernantzaren arloak.\nRankingean parte hartzeko, beharrezkoa da jakinaraztea zer emaitza lortu diren 17. GJHan (Helburuak lortzeko aliantzak) eta beste hiru helburutan gutxienez. Datu horiekin, bi sailkapen-mota egin dira: orokorra, unibertsitateak emaitza onenak lortu dituen hiru GJHen emaitzetan oinarritutakoa, eta GJH bakoitzari dagozkion rankingak.\nUPV/EHU 101-200eko tartean sailkatu da bigarren edizio honetako sailkapen orokorrean. Aurten, 85 herrialdetako 766 unibertsitatek baino gehiagok hartu dute parte. UPV/EHUk parte hartzen duen lehen aldia da, eta 6 helburu aurkeztu ditu: Osasuna eta ongizatea (3. GJHa), Kalitateko hezkuntza (4. GJHa), Genero-berdintasuna (5. GJHa), Desberdinkeriak murriztea (10. GJHa), Ekoizpen eta kontsumo arduratsua (12. GJHa) eta Helburuak lortzeko aliantzak (17. GJHa).\nEstreinaldi honetan, genero-berdintasunean, munduko 49 erakunde onenen artean kokatzea lortu du UPV/EHUk, eta ekoizpen eta kontsumo arduratsuetan, munduko 59 erakunde onenen artean. Halaber, nabarmentzekoak dira osasunarekin eta ongizatearekin lotuta eta garapen jasangarria lortzeko aliantzen arloan egin duen ekarpena, non 100 puntutik 72,3 eta 78,6 puntu lortu baititu, hurrenez hurren, eta horrek 101-200eko tartean kokatu baitu. Rankingak balio berezia eman die emakumeak sustatzeko martxan jarri diren ekintzei, hezkuntzaren arloan egin diren argitalpen zientifikoei, ingurumen-jardueren txostenak argitaratzeari, bazterkeria saihesteko neurriei eta helburuak lortzeko aliantzei. Horrekin guztiarekin, UPV/EHUk lortu du ekoizpen eta kontsumo arduratsuan ekarpen handienak egiten dituen estatuko bigarren unibertsitatea izatea, eta bosgarrena izatea, bai osasunaren eta ongizatearen arloan eta bai genero-berdintasunean.\nRanking honetan buru da, berriz ere, Aucklandeko Unibertsitatea (Zeelanda Berria), eta Australiako bi unibertsitatek osatzen dute lehenengo hiru onenen zerrenda: Sydneyko Unibertsitatea eta Sydney Mendebaldeko Unibertsitatea.\nABIAPUNTU EGOKIA ETA ONGI PLANIFIKATUTAKO BIDEA\n2020ko edizio honetako emaitzak 2017-2018 ikasturte akademikoko datuetan oinarritzen dira, hain zuzen ere Garapen jasangarrirako 2030 EHUagenda eta Segimendua egiteko adierazleen taula garatu ziren garaiko datuetan. Estibaliz Saez de Camara Oleaga jasangarritasun-zuzendariak nabarmendu duenez, "agenda prestatzeko prozesuan egiaztatu genuen ez ginela zerotik abiatzen, eta egina genuela jada GJHetako askoren bidearen zati bat. Titulazio eta ikerketa jakin batzuk, giza eskubideen kultura sustatzea, gizon eta emakumeen arteko berdintasun-politikak, dibertsitate funtzionala daukaten pertsonei arreta ematea, garapenerako lankidetza eta ingurumen-kudeaketa ez dira urte askoan egin dugun lanetik kanpo geratzen". "2030 EHUagendarekin pauso bat aurrera eman nahi da, modu koherente batean integratzeko unibertsitate-komunitatearen tokiko ahalegin partikularrak, bide honetan inor atzean utzi gabe batera eta elkarri konektatuta jardunez", dio.\nEHUagendaren lehen urteurrenarekin bat eginez, 2018-2019 ikasturteko emaitzak argitaratu dira agendaren web-atarian, eta dagoeneko hautematen da asko hobetu dela adierazle batzuetan: jasangarritasunerako berrikuntza-proiektuetan parte hartzen duen irakasle-kopurua (137tik 234ra); energia-iturri berriztagarrietako energia-kontsumoaren ehunekoa (%?46tik %?82ra); klausula etikoak, sozialak eta ingurumenekoak erantsi diren lizitazioen ehunekoa (% 56tik %?100era) eta euskarazko doktore-tesien kopurua (28tik 64ra).


Bizi gabonak Tolosan | Tolosa Turismoa\nBizi gabonak Tolosan\nArgiek, jendetzak eta Eguberrietako giroak inoiz ez bezala goxatzen dute Tolosa, nahiz eta eguraldiak hotzetik jo: Eguberrietako azoka berezia, umeentzako zaldiko-maldikoa, gospel abesbatza bat... eskaintzen dizkizu Tolosak, familia-plan bat egiteko.\n2018ak amaiera ezin hobea izango du, izan ere, egitarau zabala eta denentzako egokitua prestatu dute Tolosako Udalak eta Tolosa&Co merkatarien elkarteak.J endea ilusioarekin eta dendak beteta, kaleak ere topaleku eta jendez josita, argiak nonahi... halako zirrara berezi batek hartuko dizu gorputza...\nHaurrak badizue, gogoan izan puzgarriak eta haur-parke bat jarriko dituztela Zerkausian eta Trianguloa plazan zaldiko-maldiko bat dagoela, urtarrilaren 7ra arte!\nHona hemen Tolosak eskaintzen duen egitaraua:\nAbenduaren 17tik 23ra: bisita gidatuak, Olentzeroren basoa ezagutzeko.\nAbenduak 22: goiz osoan, Trianguloa plazan, Gabonetako azoka berezia.\nAbenduak 22, 18:30: Berdura plazan, Joyfull Gospel Choir eta txokolate beroa.\nAbenduak 24, 17:30: Olentzero eta Mari Domingi Tolosako kaleetan.\nAbenduak 26, 18:30: kontzertua Topic-en, Musika Eskolako ikasleen eskutik.\nAbenduaren 26tik 28ra, 11:00-13:00 eta 17:00-20:00: Zerkausian, puzgarriak eta haur-parkea.\nAbenduak 26, 27 eta 28, eta urtarrilak 2, 3 eta 4: zezen-plazan, Gure Zirkuaren haurrentzako tailerra.\nAbenduak 28, 18:00: Leidorren, magia-saioa, Sun magoaren eskutik.\nAbenduak 29 eta 30, 17:00: Leidorren, “Los crímenes de Grindelwald”.\nAbenduak 30, 22:30: Zerkausian, Rural Zombies-en kontzertua.\nUrtarrilak 3, 17:00: Leidorren, “Kilikon, gurekin etorri nahi?” haur-ikuskizuna.\nUrtarrilak 4, 18:30: Topic-en, antzerki-lana: “Zergatik bizi da basoan Txanogorritxoren amona?”.\nUrtarrilak 5, 18:30: Erregeen kabalgata.\nEgun hauetan Tolosa bisitatzea aitzakia ezin hobea da bertako dendetan ibiltzeko, bertako artisau-opariak erosteko, Tolosako azoka ezagutzeko, pintxo-ibilbide bat egiteko, txuleta eder bat jateko, eraikin eta monumentuak bisitatzeko edo aspalditik zain duzun gozo-gauza hori jateko. Etorri Tolosara eta bete aspaldiko gutiziatxo hori!\nTolosa, Eguberriak, azokak\nEzagutu Tolosako Andre Mari elizako txoko berezienak esklusiboki\nEzagutu itzazu San Joan egunez Tolosan parte hartzen duten 16 Eskopetero konpainiak


Emakumeak dantza tradizioetan — dantzan.eus\nHemen zaude: Hasiera › Komunitatea › Oier Araolaza › Emakumeak dantza tradizioetan\nHondarribia eta Irungo alardeetako liskarrek tradizioetan emakumeen parte hartzeari buruzko debatea zentralizatu dute azken urteotan. Fokoa norabide bakarrera zuzentzeak beste hainbat gertaera itzalpean ezkutatu ditu. Dantzari-jendea tradizioaren inguruan ari gara bueltaka aspaldiko urteetan eta tamaina horretako liskarrik gertatu ez denez, mugimenduak zalapartarik gabe doaz gertatzen.\nHalako batean Eskiulako gazteek emakume hutsez osatutako maskaradak plazaratzea erabaki zuten. Maskarada horiek eragindako erreakzioak, iritziak eta gertaerak bildu zituen Kepa Fernandez de Larrinoa antropologoak saiakera-liburu interesgarri batean. Oztopoak oztopo, 1992an plazaratu zituzten Eskiulako emakumeek maskaradak. Bazirudien barrikada guztiak gainditu zituztela. Baina gaur egungo maskaradetan bereizketa lerro batek indarrean jarraitzen duela antzeman daiteke. Emakumeek dantzari lanak egiten dituzte, baina buhame eta kautera orru-zale, narrats eta zakarren taldeak gizonezkoen eremu dira. Zuberoako mutil gazteek ez dute dantzarako irrikarik, eta baloirik gabeko mele baldarrak bakarrik erakartzen ditu tradiziora. Beraz, Eskiulako emakumeek rol guztiak betetzeko gai zirela frogatu arren, praktikan gizonezkoek nahi ez dituztenak egitera mugatzen dira. Maskarada gorria eta beltzaren bereizketa klasikoan ezaugarri berri bat dugu orain: generoa.\nHondarribia eta Irunen iskanbilak gertatu badira arrakasta izan duten tradizioak direlako da. Mota horretako alardeak badira beste zenbait tokitan baina ez dute horrelako jendetzarik biltzea lortu. Batzuk bizirauten nahikoa lan. Nik ez dakit zergatik izan duten arrakasta Hondarribia eta Irungo alardeek. Akaso instrukzio militarra, uniformearen erotika eta parranda ongi uztartzen asmatu dutelako. Auskalo. Baina, Antzuola edo Elorrioko alardeetan gertatu bezala, konpainia txiki bakar bat osatzeko zailtasunekin jarraitu izan balute, ziur aski emakumeen parte hartzeak ez zuen sesiorik eragingo.\nBidasoaldeko alarde atzerakoien aurrean genero berdintasunaren eredutzat Tolosako alardea aipatzen denean ni harrituta geratzen naiz. San Joan egunean Tolosan festa eta tradizioak gailurra jotzen dute. Elizatik ateratzerakoan sortzen den une majiko horretan, kanpaien hotsa eta txistu doinuak eskopetarien salba eta ke artean nahasten diren tarte berezi horretan, plazaren beraren antolaketa genero bereizketaren argazki bikaina da. Nagusiki emakumez osatutako eskopetarien konpainiak plazaren bazterretan daude, denak plazara begira, eta plazaren erdi erdian hogeita bost protagonista, hogeita bost dantzari, hogeita bost gizonezko. Tolosan, Zuberoako maskaradetan bezala, emakumeek gizonezkoek nahi ez zituzten tokiak bete dituzte, baina bordon-dantzari taldea gizonez osatzeko arazorik ez dute momentuz, eta beraz, hor ez dago emakumeentzat tokirik.\nArrakastatsu dirauten tradizio gehienetan ez dago momentuz emakumeen parte-hartzerako aukerarik: ez Tolosako bordon-dantzan, ez Lesakako zubi-gainekoan, ez Iurretako dantzari-dantzan, ez beste hainbat dantza tradiziotan. Eta hain zuzen ere, orain, gauzak pakean daudenean, eta lasai hitzegiko giroa dugunean, aztertu eta eztabaidatu beharko genuke aurrera begira zer nolako tradizioak izan nahi ditugun. Aldarrikapenak sortu aurretik. Istiluetan hasteko gutxi behar izaten baita, eta gatazka sortzen bada zaila izango da konponbide onik aurkitzea. Aurrea hartu behar diegu horrelako egoerei, gaia aztertu, hitzegin, eta gure tradizioen etorkizuna gaur bertan egiten hasi. Tradizioaren ustezko jagoleok bultzatu beharko genituzke hausnarketa horiek, tradizioak maite ditugulako, eta beraz, genero bereizketarik gabeko tradizioak nahi ditugulako.


Donostiak 10.000 bandera banatuko ditu San Sebastian eguna ospatzeko - Deia\ndeia.eus 14.01.2021 | 17:33\nDONOSTIA. Koronabirusaren pandemia dela eta, aurten ez da San Sebastian eguna ezagutzen dugun moduan ospatuko. Horren ordez, Donostiako Udalak ekintza alternatiboak prestatu ditu San Sebastian eguna modu seguruan ospatzeko.\nDonostiako alkate Eneko Gooiak eta Kultura zinegotzi Jon Insaustik San Sebastian egunaren harian egingo diren hainbat ekimen ezagutzera eman dituzte, eta honako deia egin diete donostiar guziei: "Nahiz eta aurten ezin izango dugun ohi bezla egun handi hau ospatu, hiriiko balkoiak Donostiako banderez apainduta egotea nahi dugu".\nHorretarako, Udalak donostiarren artean 10.000 Donostiako bandera banatuko ditu. Eta banaketa hori urtarrilaren 15etik 18ra egingo da Udaletxean zein hiriko Kultur Etxeetan. Bertan, pertsona bakoitzak bandera bakarra hartu ahal izango du, banderak agortu arte.\nEneko Goia alkateak donostiar guztiak animatu ditu ekimen honetan parte hartzera eta honakoa esan du: "Helburua da, egungo egoera batera egoteko unean bilakatzea, gure izaera zein gure sentimenduak azaltzea eta donostiar-harrotasuna erakustea".\nSarriegiren martxen doinurik ez da egongo kalean aurten, baina bai Donostiako etxe guztietan, azken egunetan Udalak prestatu duen grabaketari esker. Eta grabaketa hau urtarrilaren 19tik 20rako gauerdian emitituko da ETBn eta Udalaren hainbat kanalatan (donostia.eus eta danborrada.donostiakultura.eus).\nGrabaketa egiteko Udalak 80 danborraden laguntza izan du (26 bandera igoerarako, 29 Haur Danborrada, eta 25 banderaren jeitsierarako). Era beran, parte hartu dute Juan Jose Oconek gidatutako Musika eta Dantza Eskolako Irakasleen Bandak, Donostiako Orfeoiak, Kresala Dantza Taldeak, Easo Abesbatzak eta Goizaldi Dantza taldeak.\nGainera, haurrek Haur Danborradako konpainia guztietako marrazkiak deskargatu ahal izango dituzte danborrada.donostiakultura.eus webgunean, koloreztatzeko eta hiriko banderarekin batea euren etxeetako balkoiak zein leihoak apaintzeko.\nUdalak, halaber, Danborradako jantzien erakusketa antolatu du. Eta horretarako, hiriko Danborradek 86 jantzi utzi dizkiote (55 helduen danborradakoak eta 31 haur danborradakoak). Jantzi horiek hiriko auzo ezberdinetako hainbat dendatan egongo dira ikusgai.\nOhiturari jarraituz, San Sebastian egunaren aurreko igandean – urtarrilaren 17an 12:30ean – Txistularien Udal Bandak kontzertu berezia egingo du. Aurten Santa Maria Baselizan izango da. Edukiera 200 pertsonatara mugatuta egongo da eta, beraz, kontzertua ikusteko gonbidapena eskatu beharko da danborrada.donostiakultura.eus web atarian.


Albisteak - Nola lortu bezeroen konfiantza lehen lankidetzan\nNola lortu bezeroen konfiantza lehen lankidetzan\nAtzerriko bezeroei egindako makina industrialari dagokionez, zein faktore dira transakzioaren puntu garrantzitsuenak?\nOrain gai hau eztabaidatu nahiko genuke duela gutxi bizi izan dugun kasuetako batetik.\nAurrekariak: Cali Los Angeleseko (AEB) fabrikatzaileetako bat da. Konpainiak neguko izei zurizko usain apaingarriak erosi behar ditu botila biribilak etiketatzeko 25ml plastikozko botilarako zurezko 6 makilekin. Nola egingo dugu kasu honetan?\n1. Bezeroak izan zituen arazoak deskubritzea: inoiz ez dute Txinatik eskuratu. Aurreko kontratazioa Ebay bidez egin zuten; Beraz, ez dute nahikoa esperientzia nazioarteko merkataritzan garrantzitsuak diren beste gai batzuetan.\nAdibidez, premiazkoa dute makina, baina ez dute uste makina industrial mota hau bezeroaren eskakizunen arabera pertsonalizatuta dagoenik, denbora gehiago beharko du. Baina bidalketa eguna kalkulatu berri dute. Beste faktore batzuk ere bidalketarako eragina izango dute, hala nola TT ordainketa, ez dute esperientzia zenbat egun iritsiko den gure kontuan. Beraz, kontuan hartu behar dugu aholku onenak ematea nola lor dezaketen ordainketa lehenbailehen, ekoizpena lehenbailehen hasteko.\n2. Aurreko arazoei erreparatuta, bezeroari iritzi profesionala eman behar diogu ahalik eta azkarren denbora aurrezteko.\n3. Eskaini bezeroari proposamen egokia. gure ingeniariek CAD erabiltzen dute maketazio marrazkiak egiteko. Elikagai birakariak, garraiatzailea, tintazko kodetzailea, botila biribila etiketatzeko makina (zirkulu osoa), goiko gainazaleko etiketetarako ekipamendua, biltzeko mahai karratua eta abar biltzen ditu, tamaina eta konfigurazioarekin. Bezeroa erosle profesionala den edo ez, aldez aurretik planak eta xehetasunak egiten ditugu.\n4. Aztertu jazotako arazoak: Bezeroaren botilaren grabitatearen zentroa ez da orekatua, nola ziurtatu: 1) makinaren etiketaren egonkortasuna; 2) etiketaren bi muturrak lerrokatuta daude; 3) abiadura minutuko 120 botilara iristen da bezeroak eskatzen duen moduan. Kasu hau eztabaidatzen dugunean eskaera behin betiko berretsi aurretik, bezeroari botila eta etiketa laginak lehenbailehen bidaltzea gomendatu diogu. Laginak lortu genituenean (botilak, etiketetako biribilkiak, etab.). Gure ingeniariak egitura partzialaren marrazkia aldatu zuen, izarreko gurpil motako etiketatzailea izatera aldatu zen minutuko 120 botila arteko etiketatze abiadura hobetzeko.\n5. Iradoki aireko zama erabiltzea, makina garaiz iristen dela ziurtatzeko, 10 egun geratzen direnean produkzio denborarako. Egoera honetan, produkzio sailarekin urrats guztiak egiaztatu ditugu aldez aurretik antolatu beharreko lehengaiek eta gure produkzio sailak aparteko orduak egiten dituztela, makina oso denbora laburrean amaitzeko bezeroaren produkzio eskakizuna asetzeko.\nElkarren arteko ahaleginarekin, etiketatzeko makina lerroaren eskaera arrakastaz bete genuen lehen aldiz bezeroarekin modu eraginkorrean.\nMezuaren ordua: 2019ko abenduaren 15a


George Lacy Evans - Wikipedia, entziklopedia askea.\n1846ko otsailaren 19a - 1847ko uztailaren 23a\n1833ko maiatzaren 11 - 1834ko abenduaren 29a\nBarrutia: Rye (en)\n1830eko maiatzaren 17a - 1830eko uztailaren 24a\nLimerickeko konderria, 1787\nLondres, 1870eko urtarrilaren 9a (82/83 urte)\nBattle of Bladensburg (en)\nBattle of North Point (en)\nBattle of Quatre Bras (en)\nBurning of Washington (en)\nBattle of Alma (en)\nBattle of Inkerman (en)\nSir George de Lacy Evans (Moig, 1787 – Londres, 1870eko urtarrilaren 9a) militar eta politikari britainiarra izan zen.\nMoigen jaio zen 1787an. 1806an boluntario sartu zen armadan, eta Indiara bidali zuten. Espainiako Independentziako Gerran parte hartu zuen, eta Gasteizko guduan ibili zen, Wellingtonen tropek napoleondar tropak menderatu zituztenean. Frantziako Tolosako guduan parte hartu ondoren, Ross jeneralaren Estatu Nagusian sartu zen, eta 1814an britainiar tropek Washington eta Baltimore konkistatu zituztenean protagonista izan zen Evans. Europara itzuli zen Waterlooko guduan parte hartzera, eta aurre aurrean ibili zen borrokan: bi zaldi hil zizkioten. Napoleonen aurkako azken gudu horren ondoren kapitain maila eman zioten.\nBere kezka politikoen ondorioz, Parlamenturako aukeratu zuten 1830ean, eta hantxe ibili zen 1865ean politika betiko utzi zuen arte. Militarra izanik harrigarria bada ere, jarrera liberalen alde egin zuen, eta horrek ez zion bere karreran aurrera egitea galarazi.\nElisabet II.ak Lehen Karlistadan zituen interesak defendatzeko Espainiara bidalitako Britainiar Legio Laguntzailea gidatzeko ardura onartu zuen 1835ean. Armadako gorputz hura boluntarioz osatuta zegoenez, soldaduak trebatu egin behar izan zituzten, gehienek ez zutelako eta batere esperientzia militarrik. Evansek gerra hartako guda nagusietan gidatu zuen Legioa: Donostiako defentsan, 1835eko uztailean hona iritsi zenean; Arlabango guduan, 1836ko urtarrilean; Oriamendiko porrotean, 1837an eta Pasaiatik Irunerako itsasertzeko lerroa menderatzean, urte bereko maiatzean. Garai honetan eraiki zuten britainiarrek Pasai Donibane gaineko Lord John Hay gotorlekua, Britainiar Itsas-Armadak Kantaurian zuen buruzagiaren izena jaso zuena.\nHandik gutxira, zerbitzuan bi urte zeramatzanean, Britainia Handira itzuli zen, espainiar agintariek Legioa gidatzen jarraitzea nahi zuten arren. Londresa iristean Sir titulua eman zioten eta karrera militarren mailaz igo zuten, gerrako zerbitzuen esker onez.\nLehen Karlistadan parte hartu ondoren, jarduera politikora itzuli zen, armada utzi gabe. 1854an Ekialdeko Armadako 2. dibisioko komandante izendatu zuten Krimeako gerran. Almako guduko garaipenean funtsezkoa izan zen Evansen lana, eta zauritu egin zuten. 1855eko otsailean Ingalaterrara itzultzean Komunen Ganberaren zorionak jaso zituen gerra hartan izandako parte hartze bikainarengatik. 1861ean jeneral izendatu zuten. Londresen hil zen 1870eko urtarrilaren 9an.\nXIX. mendeko historia militarra Euskal Herrian. SIR GEORGE DE LACY EVANS. Gipuzkoakultura. Zumalakarregi Museoa. CC-BY-SA lizentziapean eginiko lana.\nMultimedia: De Lacy Evans\nBNF: 14562738x (data)\nOpen Library: OL2238940A\nLimerick konderriko jendea\nOrriaren azken aldaketa: 11 martxoa 2021, 23:46.


Donostia Zinemaldia :: Hamalau herrialdetako hamabost proiektuk parte hartuko dute III. Europa-Latinoamerika Koprodukzio Foroan\nHemen zaude: Lehen orrialdea > 62. Edizioa 2014 > Berriak\t> Hamalau herrialdetako hamabost proiektuk parte hartuko dute III. Europa-Latinoamerika Koprodukzio Foroan\nHamalau herrialdetako hamabost proiektuk parte hartuko dute III. Europa-Latinoamerika Koprodukzio Foroan\nForoa irailaren 22an, 23an eta 24an izango da, 62. Donostia Zinemaldiaren barruan\nAsteazkena, 2014(e)ko abuztuak 6\nForoan parte hartzeko izena eman zuten 181 proiektuetatik hamalau hautatu dira. Proposamenak, 22 herrialde ezberdinetatik iritsi dira, gehienak Latinoamerikakoak: Argentina, Belgika, Bolivia, Brasil, Txile, Kolonbia, Costa Rica, Kuba, Ekuador, El Salvador, Espainia, Frantzia, Guatemala, Mexiko, Panama, Peru, Puerto Rico, Dominikar Errepublika, Erresuma Batua, Suedia, Uruguai eta Venezuela.\nHorrez gain, Donostia Zinemaldiaren eta Ibermedia programaren arteko elkarlanaren fruitu, Erdialdeko Amerika eta Karibeko proiektu zinematografikoak garatzeko tailerraren baitan hautatutako egitasmo batek ere hartuko du parte Koprodukzio Foroan.\nEuropa-Latinoamerika Koprodukzio Foroa Eusko Jaurlaritzako Ekonomiaren Garapen eta Lehiakortasun Sailak eta Industria, Energia eta Turismo Ministerioak sustatzen dute.\nAurreko edizioetan bezala, hautatutako proiektuen artean ibilbide oparoko zuzendari eta ekoizpen-etxeen egitasmoak zein zuzendari eta ekoizpen-enpresa berrienak daude. Kontuan izan behar da 2012an Koprodukzio Foroan izan ziren hamazazpi egitasmoetatik bederatzi ekoitzi direla jada. 2013an izandako hamaseietatik, berriz, hiru filmatu dira jada eta beste sei filmaketa lanak hasi zain daude.\nKoprodukzio Foroa eta Zinema Eraikitzen ekimenak egun berberetan izango dira, Zinemaldiko hiru egun hartuz; hortaz, Donostia ikus-entzunezkoen industriaren ezinbesteko hitzordu bilakatuko da egun horietan.\nHala, proiektuen arduradunek euren egitasmoak nazioarteko industriako profesionalei aurkezteko aukera izango dute hiru egunez, eta elkarren arteko bilera ugari egingo dituzte. Foroan balizko koproduktore, finantza partner eta salmenta-agenteekin harremanetan jartzea izango dute helburu egitasmoon bultzatzaileek; hau da, proiektuak finantzatu, ekoitzi eta nazioartean banatzea ahalbidetuko dieten bazkideak bilatzen ahaleginduko dira. 2013ko edizioan, proiektuen arduradunen eta industriako profesionalen arteko 461 one to one bilera egin ziren, 2012an egindako 365 bilerak baino askoz gehiago beraz.\nAurtengoan, bigarren urtez, Europa-Latinoamerika Koprodukzio Foroko Proiektu Onenaren EGEDA saria emango da, 10.000 eurokoa. Hain zuzen ere, EGEDA-k Ikus-entzunezko Ekoizleen Eskubideak Kudeatzeko Erakundeak babesten du saria.\nKoprodukzio Foroak Canneseko zinema-jaialdiko Marché du Film azokarekin eta Argentinako INCAA Zinema eta Ikus-entzunezko Arteen Institutu Nazionalarekin dituen akordioen harira, Donostian izango diren egitasmoetako batzuek euren nazioarteko ibilbidea jarraitu ahal izango dute finantzazio bila, hurrenez hurren Canneseko Producers Network egitasmoko hurrengo edizioan eta Argentinan, Ventana Sur merkatuan parte hartuz. Ibilbide horrek nabarmen lagunduko die egitasmooi nazioartean oihartzuna izaten.\nAurtengo berrikuntza gisa, Donostia Zinemaldiak arreta berezia eskainiko dio Kanadari, herrialde horretako Telefilm Canada korporazioarekin lortutako akordioari esker. Hala, Kanadako hamabi produktorek osatutako ordezkaritza bat Donostian izango da Zinemaldia ezagutzeko, kontaktu profesionalak egiteko eta Koprodukzio Foroan zein Industry Club sailak antolatutako gainontzeko jardueretan parte hartzeko.\nZuzendaria: Armando Capó Ramos\nEkoizlea: La Feria Producciones\nHerrialdea: Costa Rica-Kuba\nZuzendaria: Andi Baiz\nZuzendaria: Davi Pretto\nEkoizlea: Tokyo Filmes\nZuzendaria: Germán Kral\nEkoizlea: Historias Cinematográficas\nZuzendaria: Irene Gutiérrez\nEkoizlea: El Viaje Films\nZuzendaria: Juan Pablo Richter\nEkoizlea: Pucara Films\nZuzendaria: Bernardo Arellano\nEkoizlea: Agrupación Caramelo Cinematográfica\nZuzendaria: Martín Rodríguez\nZuzendaria: William Vega\nEkoizlea: Contravía Films\nZuzendaria: Chema Rodríguez\nEkoizlea: Icónica Producciones\nZuzendaria: Gorki Glaser-Müller\nEkoizlea: Zentropa International Sweden\nZuzendariak: Pablo Iraburu, Migueltxo Molina\nEkoizlea: Arena Comunicación\nZuzendaria: Juan Andrés Arango\nEkoizlea: Séptima Films\nIbermedia Proiektua (Ez da sarirako lehiatzen)\nZuzendaria: Álvaro Aponte-Centeno\nEkoizlea: Quenepa Producciones\nHerrialdea: Puerto Rico


22 otsaila, 2019 Kate Motzean 502\nEgunero-egunero musean aritzen da Beni Gallurralde (Amezketa, 1955). «Arratsaldero Larraitzen bikoteak egin eta ustel bateko partidak jokatzen ditugu, partidako 30 zentimo jarrita». Lagunartean ez ezik lehiaketetan ere aritzen da, Zaldibian bertan Zubi-Burukoan, Ordizian, Lazkaon, Tolosan… Baina larunbat honetan hitzordu garrantzitsua du, Euskal Herriko Mus Txapelketako Gipuzkoako finala jokatuko baitu, Zaldibian bertan. Musean senarrak erakutsi bazion ere, urte askoan lagun berarekin jokatu izan du: «Juani Goikoetxea izan dut bikote, baina zoritxarrez iaz hil zen».\nMendian ibiltzea –sarri igotzen naiz Txindokira–, mendi martxak, egunero ibiltzea, Behobia Donostia 5 aldiz egin dut…\nArraina. Haragi gorririk ez dut jaten.\nIsabel Allenderen La casa de los espiritus.\nErrioxara, Bañaresko kanpinera joaten gara urtero.\nHonezkero bete ditudala uste dut, baina mendian ibiltzeko osasuna izatea nahi nuke.\nGoierritik kanpo izango da baina, Larraitz.\nKiroldegi bat egingo nuke.\n« Itxaropena irudi bihurtuz


Altsasuko gazteen kontrako Gorenaren epaia ezagutu ostean, haiei elkartasuna adierazteko manifestazio eta elkarretaratzeak egin eta egingo dira Euskal Herriko hainbat txokotan.\nAsteazkenean ehundaka lagunek zeharkatu zituzten Altsasuko kaleak, gertatzen ari dena ez dela "justizia" salatu eta altsasuar gazteei babesa azaltzeko. Ahotsa.info-k bideo honetan jaso ditu manifestazioaren ingurukoak:\nOstegunean, besteren artean, elkarretaratzeak egingo dituzte Iruñean, Barakaldon eta Portugaleten; eta mobilizazioak Bilbon, Gasteizen eta Oiartzunen. Topatu.eus-ek jaso du elkarretaratze eta mobilizazioen berri.\nAmaia Izko, abokatua: "Oso amaiera txarra da, oso atsekabeturik gaude"\nEpaiaren berri izan ete berehala, "oso amaiera txarra" dela esan zuen Amaia Izko abokatuak Ahotsa.info-n. Hein batean, zigorren beherapena "ongi" baloratu behar dela adierazi du, bereziki gehien eragin dien gazteen kasuan. Baina, abokatuak gehitu du auzi honetan proportzionaltasuna eta justizia aplikatzea dutela helburu, eta horrelakorik ez dela lortu.


Lege oharra | Branka\nUztailaren 11ko Informazio Gizarteko Zerbitzuei eta Merkataritza Elektronikoari buruzko 34/2002 legea (LSSI-CE) betez, BRANKA COMPOSITES-ek jakinarazten du webgune honen jabea dela: www.brankacomposites.com. Aipatu legearen 10. artikuluko eskakizunaren arabera jokatuz, BRANKA COMPOSITES-ek honako datuok jakinarazten ditu:\nWebgune honen jabea BRANKA COMPOSITES dela, 72500293-S IFK duena, helbide soziala Ubegun Industrigunea 5-5 20809 Aia (Gipuzkoa) - Spain heldibean duelarik. Enpresaren harremanetarako helbide elektronikoa hau da: branka@brankacomposites.com\nBRANKA COMPOSITES-en webgunean nabigatzeak, eta honen atzipenak eta erabilerak erabiltzaile izaera dakarte, ondorioz BRANKA COMPOSITES-en webgunean nabigatzen den unetik onartzen direlarik hemen zehaztutako baldintza guztiak, kasuan kasu dagokion derrigorrez bete beharreko araudiari kalte egin gabe.\nBRANKA COMPOSITES-en webguneak informazio, zerbitzu eta datu anitz eskaintzen ditu. Erabiltzaileak webgunearen erabilera zuzenean daukan ardura bere gain hartzen du. Erantzukizun hau honakootara hedatuko da:\n• BRANKA COMPOSITES-ek webean eskainitako zenbait eduki eta zerbitzu atzitzeko bistaratutako inprimakietan erabiltzaileak emandako informazioen egiazkotasuna eta zilegitasuna.\n• BRANKA COMPOSITES-ek eskainitako informazio, zerbitzu eta datuak ez erabiltzea baldintza hauetan, legean, moral, ohitura on edo ordena publikoan zehaztutakoaren kontrara, edo hirugarrenen eskubideei edo webgunearen funtzionamenduari kalte eragin diezaiokeen beste edozein modutan.\nBRANKA COMPOSITES ez da erabiltzaileak webguneko esteka bati jarraituz bisita ditzakeen webguneen edukiaren erantzule, eta adierazten du ez duela inolako kasutan sareko beste guneen edukiari dagokion inolako kontrolik aztertu edo burutuko. Halaber, ez du bere jabetzatik at dauden eta estekei jarraituz bisita daitezken guneen eskuragarritasun tekniko, zehaztasun, egiazkotasun, baliozkotasun edo legezkotasunik ere bermatuko.\nBRANKA COMPOSITES-ek adierazten du bere webguneko erabiltzaileei bertan nabigatzearen ondorioz sortutako edozein kalte ekiditeko hartu beharreko neurri guztiak hartu dituela. Hortaz, BRANKA COMPOSITES ez da inola ere erabiltzaileak Interneten nabigatzeagatik jasan litzakeen kalteen erantzule egiten.\nBRANKA COMPOSITES-ek bere webgunearen edukian, aurrez abisatu gabe, beharrezko ikusten duen edozein aldaketa egiteko eskubidea gordetzen du. Bai webgunearen edukiei dagokienez, bai honen erabilera-baldintzei dagokienean, edo kontratazio-baldintza orokorretan. Aldaketa hauek bere webgunearen bitartez egin ahalko dira zuzenbidean egoki den edozein modutan, eta bete beharrekoak izango dira webean argitaratuta dauden aldian, beste batzuengatik aldatuak izan arte.\nBRANKA COMPOSITES bere kabuz edo lagapen-hartzaile gisa, bere webguneko jabetza intelektual eta industrialaren eskubide guztien titularra da, eta baita bertako edukiena ere (adierazpen gisa, irudiak, soinuak, audioak, bideoak, softwarea edo testuak; markak edo logotipoak, kolore-konbinazioak, egitura eta diseinua, erabilitako materialen aukeraketa, funtzionamendu, atzipen eta erabilerarako beharrezko diren ordenagailuko programak, etab.), BRANKA COMPOSITES-en titulartasuna dutelarik. Ondorioz, Espainiako ordenamendu juridikoak jabetza intelektual gisa babesturiko obrak izango dira, batetik esparru honetako araudi espainiarra nahiz erkidegokoa, eta bestetik arlo honekin erlazionaturiko Espainiak izenpetutako nazioarteko hitzarmenak aplikatu ahalko zaizkielarik.\nEskubide guztiak gordeta. Jabetza Intelektualaren Legeko bigarren paragrafoan, 8 eta 32.1 artikuluetan xedatutakoari jarraituz, berariaz debekatzen da webgune honetako edukiak erreproduzitu, banatu, argitaratu edo eskuragarri jartzea, osorik edo partzialki, helburu komertzialekin, edozein euskarritan eta edozein medio teknikoren bitartez, BRANKA COMPOSITES-en baimenik gabe.\n>Erabiltzaileak BRANKA COMPOSITES-en titulartasuneko jabetza intelektual eta industrialen eskubideak errespetatzeko konpromisoa hartzen du. Atariko elementuak ikusi, inprimatu, kopiatu eta bere ordenagailuko disko gogorrean edo beste edozein euskarri fisikotan gorde ere egin ahalko ditu, betiere bere erabilera pertsonal eta pribaturako soilik bada. Erabiltzaileak ezingo du BRANKA COMPOSITES-eko orrietan instalatutako edozein babeserako gailu edo segurtasun-sistema ezabatu, aldatu, ekidin edo manipulatu.\nBRANKA COMPOSITES-ek, era berean, egoki deritzon akzio zibilak edo zigor-arlokoak aurkezteko aukera gordetzen du, webgunearen eta edukien erabilera desegokiarengatik, edo honako baldintza hauek ez betetzeagatik.\nErabiltzaile eta emaile arteko harremana indarrean dagoen eta lurralde espainiarrean aplikagarri den araudiaren arabera aplikatuko da. Edozein eztabaida sortuz gero, aldeek haien gatazkak arbitraiaren esku jarri ahalko dituzte, edo jurisdikzio arruntera jo ahalko dute dagokion jurisdikzio eta eskumenei buruzko arauak betez. BRANKA COMPOSITES-ek GIPUZKOAn, Espainia, du bere egoitza.


Ikaskuntza-Zerbitzua Unijes-en instituzionalizatzeko proiektua\n2020ko ekainak 26Bilboko Campusa\nAurtengo urtarrilean "Ikaskuntza-Zerbitzuaren instituzionalizazioa Unijesen" izeneko proiektua garatzen hasi dira, Porticusek onartuta dago, eta 2022ko abenduan amaituko da. Porticus fundazioak Unijes sareari proiektu bat finantzatzea onartzen duen lehen aldia da, sareko hainbat ikastetxe aurretik finantzatu dituen arren.\nProiektu honen helburua Unijesen Ikaskuntza-Zerbitzua (IZ) instituzionalizatzea da, horretarako baterako ekimenak inplementatuko dira eta jarraipena egingo da (jarduerak, prestakuntzak, inpaktu-tresnen garapena, sareko lana), eta sareko lana ere indartuko da.\nIkaskuntza-Zerbitzua metodologia ikaskuntza prozesuak eta komunitateari zerbitzua emateko prozesuak uztartzen dituen proiektua da. Proiektu horretan, parte hartzaileek gaitasunak garatzen dituzte inguruneko benetako beharren gainean lan eginda, hura hobetzeko helburuarekin.\nUnijeseko ikastetxeak ikasleentzako Ikaskuntza-Zerbitzua programak ezartzen hasi zirenetik (lehenengo zentroa Deustuko Unibertsitatea izan zen 2001ean), aurrerapen esanguratsuak egin dira ikasleen hezkuntza gizarte konpromisoarekin lotzen duen unibertsitate kulturan aurrera egiteko. Hala, hainbat ekimen garatu dira, ikasteko prozesua, gizarteari emandako zerbitzua eta kontzientzia etikoa nahita uztartzen dituztenak, eta horrela proiektu honen abiapuntua ezartzen dute.\nTestuinguru horrek aukera ezin hobea eskaintzen du lan koordinatua hobetzeko eta Unijes sarean Ikaskuntza-Zerbitzua metodologia instituzionalizatzeko elkarrekin aurrera egiteko, eta, aldi berean, proiektua ezartzean aurrean izango diren erronkei erantzuna emateko:\n- Unijeseko zentroek egindako Ikaskuntza-Zerbitzua esperientzia arrakastatsuak kontuan hartuta.\n- Parte-hartzaileen (irakasleak, ikasleak, gizarte-erakundeetako teknikariak) bileretarako, denen hausnarketak eta jardunbide egokiak partekatzeko espazioak sortuta.\n- Prestakuntza prozesuak, irakaskuntza jarduerak eta ikerketa ildoak partekatuta.\n- IZ jarduerek eragileengan (ikasleak, gizarte-erakundeak,...) duten inpaktua ezagututa.\n- Unijes zentro bakoitzean IZ instituzionalizatzeko prozesuan aurrera eginda.\n- Elkarlana erraztuko duen egitura koordinatua izanda.


Lehiakortasuna, ideia hila — Manu Robles Arangiz Fundazioa\nLehiakortasuna bilatzea hutsegitea ez ezik arriskutsua ere bada, gure ekonomia eta gizarteen etorkizuneko benetako erronkak ezkutatzen dituelako. Hori da Thomas Coutrot, “Economistes atterrés” (ekonomista izutuak) elkartearen sorreran parte hartu zuenaren tesia. "Berotegi-efektuko gas isuria zeharo lotuta dago desberdintasun ekonomiko mailarekin"; "klimaren inguruko negoziazioan merkatuko mekanismoak lehenesten dira".\nThomas Coutrot, ekonomista frantziarra\nOso jende gutxik ukatzen du desberdintasun sozioekonomikoen gorakadak eta berotegi-efektuko gas isurien hazkunde etengabeak bi edo hiru hamarkadaren buruan katastrofe sozial eta ekologikoak eragin ditzaketela. Halere, epe laburreko erabaki politikoak itsuak dira mehatxu hauekiko, eta gainera arriskuak gero eta areago azkartzen dituzte. Azaleko ikuspegi batek beste zerbait iradoki badezake ere, austeritateak ez ditu gure jendarteak neurriz jokatzera eramaten. François Hollandek Frantziaren lehiakortasunari eman dion lehentasuna, hain zuzen, ikuspuntu motzekoa da -esportazioak bultzatzea lan-kostuen eta gastu publikoaren jaitsiera medio-, eta aberastasuna birbanatzeko eta trantsizio ekologikorako edozein kontzepturen aurka doa. Azaldu nahiko nuke artikulu honekin aurreikus daitezkeen bere zeharkako ondorioek iragarritako haustura handi horietara hurbilduko gaituztela.\nDesberdintasunak kontsumismoa, xahutzea eta berotegi-efektuko gasen isuriaren eztanda bultzatzen du; halaber, kontrara, klimak desberdintasuna areagotzen du\nLehenik bi arrisku handi horiei buruzko egitateak gogoratuko ditut, eta euren arteko dinamika metakorraren ondorioz elkar nola indartzen diren. Gero erakutsiko dut zergatik lehiakortasunari emandako erabateko lehentasunak, bere inplikazio ekonomiko, ekologiko eta politikoak medio, ondorio bakarra duen: arrisku horiek gauzatzeko aukera areagotzea. Azkenik, hausnartu egingo dut gure sistema ekonomiko eta politikoetan egin beharko liratekeen aldaketez, behingoz has gaitezen “dakiguna sinesten”, Jean-Pierre Dupuyk ederki adierazi zuen moduan, eta horren arabera jokatzen.\nBi joera leherkor\nDuela 200 urtetik hona, zientziari, teknikari eta hazkunde ekonomikoari esker, kapitalismoak gizaki gehienei eman ahal izan die antzinetatik beti gutxiengo oso murritz batek baino gozatu ezin zuen eta gehiengoaren morrontzan oinarrituta zegoen bizi-segurtasun eta -kalitate maila. Ikusarazi du gizadia etorkizunarekiko beldur obsesibotik urrun dezakeela.\nBaina preseski hau itxuraz gauzatzekotan zegoenean, promes hori amesgaizto bihurtu zaigu. Txinatarrek uste zuten ipar-amerikarren kontsumo mailara irits zitezkeela, baina biztanleko Europan adina CO2 isurtzera ailegatu direnean, konturatu dira hiltzen ari direla itolarria nagusi den beren hirietako irakinaldian.\n“klase edo generoko desberdintasunak badauden bezala, ingurumenarekiko desberdintasuna ere badago, hots, banakoak eta taldeak ez dira berdinak ingurumenaren krisiaren kalteen aurrean."\nIpar amerikarrak jabetu dira baldintza material hauetan beren “negoziatu ezineko bizi-maila” (G.Bush aitak bota zuen esaldi sonatu hau Rioko Lurraren 1992ko goi-bilera aurretik) eraiki badute ere, horretxek bilakatuko duela bizi-maila behin betiko jasangaitz. Hasi dira konturatzen naturarekin ez dagoela negoziatzerik: honek mugak ezartzen dizkio aise, inpunitatez indar geologiko bilakatu nahi zuen giza-ekintzari (“antropozeno” ezaguna), eraldatze honek epe luzera izan ditzakeen eraginei buruz gogoeta egin gabe.\nIPCC klimari buruzko ikerketen gobernuarteko taldeak bere azken txostenean dioen moduan, berotze klimatikoa kontrolik gabeko gorakada ari da izaten: 2000 eta 2010 bitartean berotegi-efektuko gas isuriak urtero %2,2 hazi dira, datu hau aurreko hiru hamarkadetan %0,4 besterik izan ez zelarik. Honez gero ezagunak dira batez besteko tenperatura 2ºC igotzen bada (2030rako saihestu ezinekoa da hau) gertatuko diren ondorioak: itsasoen maila igotzea, muturreko klima fenomenoak, elikaduraren segurtasun gabezia, ur eskasia, baliabideak bereganatzeko gatazka eta gerrak. Erretroakzio mekanismo “positiboek” (izotza urtzeak sortutako albedo efektua, ur-lurrunaren berotegi-efektua, permafrost urtzeak dakartzan metano isuriak...) berotzearen auto-elikatutako azkartzea eragin lezakete. Hemendik 2100 bitarte gerta litekeen 6ºCko tenperatura igoera baten ondorioak oraino ezezagunak dira, baina baita beldurgarriak ere.\nHalaber -gero helduko diot berriro bi kurba hauen arteko erlazio estuari-, aberastasunen metatzea ere itxuragabea da; XX. mende hasierako markak iritsi eta hautsi ditu (azken hau kasu ipar amerrikarrean gertatu da). Kapital produktiboaren metatzeko betiko joera, Marxek agerian utzi zuena, inoiz baino biziagoa da: 147 multinazionalek egun munduko ekonomiaren %40 kontrolatzen dute. Hauetatik hiru laurden bankuak dira; horrek kapital finantzarioaren hegemonia berresten du. Era berean, diru-sarreren eta ondareen metatzea ere bere burua iraunarazten duen mekanismo azeleratzaile batek mugitzen du. Hazkunde ekonomikoa moteltzea beste aukerarik ez dagoen mundu batean (batik bat baliabide nautralak agortzen ari direlako eta garapen bidean dauden herriek muga teknologikora iristeko fenomenoa amaitu delako), non kapital finantzario ultra-mugikor baten nagusitasunak (bankariek hain maitea duten “likidezia”sonatuari esker) hazkunde tasak baino errentagarritasun tasa askoz handiagoak bermatzen dituen, ez dirudi desberdintasunak areagotzeko joera ezerk geldiaraziko duenik, eta are gutxiago alderantzikatu. %1 aberatsenak dagoeneko Europan aberastasunaren %25 dauka bere esku, eta %35 AEBetan; gainera, zati hau asko ari da hazten, eta kontrolik gabe.\nSorgin-gurpil bat eratu da, non aberatsek planeta suntsitzen duten gero eta boteretsuago bilakatuz, pobreen eta naturaren zoriarekiko gero eta axolagabeago.\nDesberdintasun sozialak eta klimaren nahasteak osatutako sorgin-gurpila\nBi joeretan kezka handiena eragiten duena da elkar indartu egiten direla, benetako sorgin-gurpila osatuz. Desberdintasunen hazkundeak aldi berean hauspotzen ditu aberatsen kontsumo arranditsua eta klase ertainen eromen kontsumista: Pickettek eta Wilkinsonek1 erakusten dutenez, berotegi-efektuko gas isuria zeharo lotuta dago desberdintasun ekonomiko mailarekin: “Desberdintasunak areagotu egiten du klase sozialen arteko lehia eta antsietatea, zeinak indibidualismoa, materialismoa eta kontsumismoa eragiten duen, eta ondorioz, gehiegizko kontsumoa eta xahutzea. Desberdintasun handiena duten estatu aberatsen aztarna ekologikoa handiagoa da: biztanleko haragi eta ur gehiago kontsumitzen dute, hondakin gehiago sortzen dute eta hegazkinez sarriago egiten dira bidaiak”. Desberdintasunak frustrazioa sortzen du eta, ondorioz, zorpetzea eragiten du: AEBetan “familien kiebra tasa gehien hazi da desberdintasunak igoera handiena izan duen estatuetan”; lotura honen beste adierazgarri bat: “publizitateko gastua desberdintasunaren araberakoa da: desberdintasun handiagoko herrialdeetan BPGdaren portzentaje handiagoa gastatzen dute publizitatean; AEBetako eta Zelanda Berriko gastua Norvegia eta Danimarkakoaren bikoitza da”.\nDesberdintasun sozialak eta krisi ekologikoa lotzen dituen bigarren mekanismo gaiztoa da finantza-industriak klimaren eta bioaniztasunaren inguruko politikak gero eta bahituago dituela. Kyotoko protokoloaren oinarria isuriak murrizteko derrigorrezko konpromisoak izan ziren; gaur, berriz, klimaren inguruko negoziazioan merkatuko mekanismoak lehenesten dira, NBEk, Munduko Bankuak eta finantza industriak bultzatutako “ekonomia berdea”ren baitan. Finantza-merkatuen esku utzi nahi da aurrerantzean kapitalak ingurumenaren mesederako jarduetara (energia berriztagarriak, “climate smart agriculture” edo klimarentzako jasangarriagoa den nekazaritza, basoen mantenua eta oro har “zerbitzu ekosistemiko”ena, etab.) berbideratzeko ardura. Hau egiteko, isuri-baimenen merkatu europarrak porrot nabarmena izan duen arren (ETS, Emissions Trading System), finantza-berrikuntza olde berri bat antolatu dute botere publikoek eta bankuek: karbonoaren merkatuak, “bioaniztasunerako tresnak”, basoetarako REDD programa eta beste “Merkatuko Mekanismo Berri” batzuk... Finantzak horrela espero du hazkunderako esparru berriak topatzea, potentzialki erraldoiak liratekeenak. Baina klima-politikak finantza-merkatuen esku utziz gero, hauek izatez leherkor eta irrazionalak direlarik, zer geratuko da “mekanismo berritzaile” eta isuriak murrizteko aukeretatik hurrengo finantza-burbuilak eztanda egiten duenean?\nAusteritatea ez da klimaren krisiari eman beharreko irtenbidea\nHirugarren mekanismo batek, azken hau erabat politikoa, areagotu egiten du desberdintasun sozialek ekologian duten eragina. Desberdintasuna gehitu ahala, tarte soziala zabaldu egiten da oligarkien eta gainerako biztanleen artean. Eliteak gizartetik bereizi egiten dira. Erabakitzeko eskubideak biltzen dituzten heinean, etorkizun komuna gero eta arrotzagoa gertatzen zaie. Arriskuak ugaltzen ari diren bitartean ezer ez egitea batetik gerra ekonomikoaren logikari datxekio, baina beste azalpen bat ere badu: agintariek badakite, edozer gertatuta ere, beren baliabideei esker aterpe bat aurkitzeko aukera izango dutela. Bereizte horren sinbolorik argiena“Komunitate itxiak” dira (gated communities), hau da, mundu guztian zehar auzo aberatsen inguruan altxatzen diren harresiak; Hollywoodek etorkizunari buruzko blockbuster kontaezinetan irudikatzen ditu.\nDesberdintasunak kontsumismoa, xahutzea eta berotegi-efektuko gasen isuriaren eztanda bultzatzen du; halaber, kontrara, klimak desberdintasuna areagotzen du: klima berotzearen ondorioak, poluzioak eta ingurumeneko katastrofeek bereziki kolpatzen dituzte pobreak. Batetik, mundu mailan, non itsaso mailaren igoerak eta klimaren muturreko gertakarien lehen biktimak hegoaldeko biztanle txiroak diren; “aterpe klimatiko”en fenomenoa hasi besterik ez da egin. Bestetik, baita herrialde aberatsen baitan ere, non ikerketa ugarik erakusten duten kalte ekologikoen polarizazio soziala: “klase edo generoko desberdintasunak badauden bezala, ingurumenarekiko desberdintasuna ere badago, hots, banakoak eta taldeak ez dira berdinak ingurumenaren krisiaren kalteen aurrean. Tenperaturen igoera, baina baita kutsadurarena ere, ez da berdin sentitzen, gizarteko egituran nor zein tokitan dagoen”. Prekarioak areago prekarizatuz, krisi ekologikoak hauen ekintza esparrua mugatzen du eta botere politikoa oligarkiaren eskuetan metatzera darama. Sorgin-gurpil bat eratu da, non aberatsek planeta suntsitzen duten gero eta boteretsuago bilakatuz, pobreen eta naturaren zoriarekiko gero eta axolagabeago.\nIrtenbide bat da demokrazia ekonomiko handiago bateko molde guztiak sustatzea\nBehatzaileek -bitxia da zenbatek- François Hollandek iragarritakoa, “erantzukizunaren ituna” eta lehiakortasunari erabateko lehentasuna ematea, “inflexio-puntu sozialdemokrata” gisa interpretatu zuten. Manuel Valls Matignonerako (gobernuburu izateko) izendatzea eta Hamon eta Montebourg ministroak botatzea ere inflexio-puntutzat jo zen, oraingoan sozial-liberala. Alabaina, 2012ko udazkenean, hautatu eta hilabete gutxira, Aurrekontuei buruzko Itun europarra eztabaidarik gabe berretsi izanak, “lehiakortasun-enplegu” kreditu fiskala sortzearekin batera -zeina BEZaren igoera eta gastu publikoren murrizketa medio finantzatu zen-, zegoeneko agerian utzi zuen François Hollande bere lehiakide Nicolas Sarkozyk aurreratutako proposamen nagusien arrastoan sartu zela.\nErabakiok azken hogei urteetako politika ekonomikoen eskuineko ildo berean sartzen dira. Epealdi honetan, bi erabakik (biak Lionel Jospinen gobernuarenak) baino ez diote lehentasuna lehiakortasunari eman: 35 orduko lan-asteak eta gaixotasunen estaldura unibertsalak. Gainontzean, politika fiskalak arreta zerga eta kotizazioen jaitsieran jarri du, Estatuaren diru-sarrerak BPGdko bost puntu jaistea eragin duelarik; politika sozialaren ardatza, berriz, Lan Kodea malgutzea eta pentsioen eta osasungintzaren erreforma erregresiboak izan dira; politika industriala, halakorik izan bada, hazkunde potentzial handiko enpresak hobetsi ditu, eta ezikusiarena egin du deskokatzeei eta burtsa-kaleratzeei 2 dagokienez ; merkataritza politika, EBren esku dagoena, herrialde pobreetako akordio babesleak eraistera mugatu da (esaterako, “multifibres” itunak3), eta merkataritza libreko akordioak ugaltzera; diru-politikak, hau ere europarra, obsesioz behatu du inflazioa, baina finantza-burbuilak neurrigabe puzten utzi ditu, eta gero bankuak porrotetik salbatu, likidezia ugari emanaz... Lehiakortasuna izan da erabakion guztion leitmotiva.\nIzan ere, 80etako hamarkada erdialdetik hona politika ekonomikoak gidatzen dituen paradigma ez da aldatu: globalizazio neoliberala, zeinen oinarria kapitalen eta salgaien joan-etorri librea eta lehia orokortua den. Areago, hura 2008ko finantza krisiaren ostean gordinagoa bilakatu da: zenbait hilez pentsa zitekeen zartadaren bortitzak kredo hura zalantzan jarri zuela, baina gero agintari europarrek are gogorrago eraso diote Estatu sozialari eta “eredu sozial europarra” delakoari; Europako Banku Zentraleko presidentea den Mario Draghik eredu hura “hilda” zegoela esan zuen. Erradikalizazio hau, gobernu frantsesa lehiakortasun politikari erabat emana egotea , ez da “hutsegite” bat, munduko merkatuan kapitalista europarrek pairatu duten gainbeherari aurre egiteko saiakera baizik.\nHala da, Europar Batasunaren kanpo-merkataritzak munduko gainerako herriekiko sortzen duen soberakin orokorrak ez lituzke ezkutatu behar Europa hegoaldeko estatuen defizit handiak, Frantziarena barne. Mundu mailako testuinguruan desoreka oso larriak nagusi direlarik, zeinak epe luzera sostenga ezinekoak diren, Alemania eta Txinaren posizio oso eszedentarioen eta AEBen zein Hego Europaren defizit simetrikoen artean, lehiakortasun estrategiaren helburua berrorekatzea da, baina ez lankidetzan oinarrituta, hots, soberakina duten herrialdeen barne-eskaria goratuz, lehiaren bidez baizik, defizita duten herrialdeen eskaria eta kostuak jaitsiaraziaz. Atlantikoz gaindiko merkatu handiaren inguruko negoziazioak hasi izanak islatzen du merkataritzako liberalismo dogmatikoranzko ihes hau.\nErabaki zoro oso lehiakorrak\nAusteritate eta lehiakortasun politikek Europan desberdintasuna areagotzea ekiditen zuten erakundeak desegitera daramate. “Europako eredu soziala”k kapitalismoaren eta demokraziaren artean onartzeko moduko erdibidea instituzionalizatu zuen. Hego Europan ahulduta dago, beste leku batzutan hankaz gora, ereduari alde guztietatik odola dario: langabezia, prekarietatea (Alemaniako minijob-ak, Portugalgo “errezibo berdeak”4, Frantzia eta Italiako auto-enpresarioak...), soldata jaitsiera, kaleratze erraztuak, negoziazio kolektiboaren dezentralizatzea... Politika hauek, EBak marraztu eta eskuineko zein ezkerreko gobernuek gauzatu dituztenak, herritarrek demokraziarengan eta europar proiektuan duten konfiantza hondatzen dute.\nIkuspuntu ekologikotik, egia da atzeraldiak CO2 isurien erritmoa geldotu egin duela. Baina austeritatea ez da klimaren krisiari eman beharreko irtenbidea. Batetik, bere xede bakarra ezinbesteko purga moduan erabiltzea da, gero etekin finantzarioen eta ondasun materialen metatzeari berriro ekiteko. Bestetik, eta hau da zio nagusia, blokeatu egiten ditu europar birmoldaketa ekologikoa eta energiaren efizientzia finantzatzeko beharrezko liratekeen inbertsioak.\nFrantzian, lehiakortasuna ipar gisa hartzeak gobernua erabaki zentzugabeak hartzera eraman du, ekonomia eta ekologiaren ikuspuntutik, herrialdeak dituen abantailen izenean, batik bat bankuen eta nuklearraren arloetan. Zergatik utzi zuen alde batera Frantziak, Hollande hautagaiak 2012ko otsailean egin zituen promesak baztertuz, kreditu eta espekulazio jarduera banatzeko bankuen erreforma 2013ko udaberrian? Zergatik sabotatu zuen 2014ko udaberrian Europar Batzordeak proposatutako finantza-transakzioen gaineko zerga europarra? Batzordearekin eta alemaniar gobernuarekin aurrez-aurre egonda ere, Frantziak betoa ezarri zion deribatuak zergapetzeari, hauek izan arren transakzioen ia %90a, hain zuzen arriskutsuenak. Arrazoia agerikoa da: BNP Paribasek eta Société Généralek deribatuen mundu mailako espekulazioan -oraintxe marka historikoak hausten ari dena- zituzten merkatu-kuota handiak mantendu beharra zegoen, kosta hala kosta. Hurrengo porrot handiaren zain, sekulako triskantza eragin dezakeen horren zain geratu behar ote dugu, azkenean finantza-industriaren botere neurrigabeari eta ezegonkortasun gero eta handiagori heltzeko? Nuklearrari dagokionez, berriz, sasoi hartan ekonomia ministro zen Arnaud Montebourgek behin eta berriz aldarrikatzen zuen “etorkizuneko sektore” gisa, eta industria honen esportazioa sustatzen zuen, Txernobil eta Fukushimako ikasgai beldurgarriak mespretxatuz. Lobby industrialek orain diotenez, arbel-gasak omen dira energia-lehiakortasunaren gako, eta gobernuak iragarri du “meatzeen konpainia nazional” bat sortuko duela erauzteko jarduera lurralde frantsesean atzera ere indartzeko, produkzio prozeduretan energiaren eta materialen neurrizko erabilera bultzatu ordez.\nBitartean, baliabide gabezia deitoragarria dago inbertsio masiboak egiteko planei dagokienez, hauek energia berriztagarrietarako, energia aurrezteko edota garraio publiko eta burdinbideetarako behar-beharrezkoak diren arren. “Kapitalismo berdea” ez da oraindik martxan jarri, etekinak lortzeko ziurtasunik ez duelako eta pizgarriak falta zaizkiolako. Adituek diotenez, “energia fosilentzako dirulaguntzak 2012an oraindik 544.000 milioi dolarrekoak ziren mundu mailan, Energiaren Nazioarteko Agentziaren arabera, eta berriztagarrietara bideratutakoak, berriz, 101.000 milioikoak”. Inbertitzaileak izutu egiten dira berriztagarriak sustatzeko politiketan izan diren murrizketekin, eta energia-trantsiziorako finantzazioa oraindik ere urriegia da.\nEgungo austeritate eta lehiakortasun politikei kargu hartzen dieten ahotsen artean askok lan-kostuengan jarri ohi den gehiegizko arreta salatzen dute; hauek “kostuz kanpoko” lehiakortasun bat hobetsi nahiko lukete, berrikuntzan eta kalitatean oinarrituta. Joera honetakoek sarri “hazkunde berdea” dute helburu, honako oinarriekin: energia berriztagarriak, birziklapena, ekonomia zirkularra, ekonomiaren dematerializazioa eta berrikuntza teknologikoa.\nNoski, hobe litzateke inbertsioen zati handiagoa energia berriztagarrietara eta karbonorik gabeko teknologietara bideratzea, eta gutxiago ikatzera eta banako automobiletara. Karbonorik gabeko ekonomiaranzko edozein trantsizio politika hortik abiatuko da. Baina Tim Jacksonek5 agerian utzi du “hazkunde berde”aren egitasmoa epe luzera ilusio hutsa dela: “pentsa ezazu 9.000 milioi pertsona bizi diren mundu bat, non guztiek mendebaldeko soldata maila nahi duten, urteko %2 hazkundeaz. Halako mundu batean gure seme-alabei bizitzeko moduko planeta bat uzteko nolabaiteko aukerarik izatekotan datozen berrogei urtean jarduera ekonomikoak duen karbono-intentsitatea 130 bider murriztu beharko litzateke. Halako egoera bat iritsiko denik sinestea edozerren gainetik teknologiaren botere ia magikoan sinestea da”.\nDatozen hamarkadetan “bereizketa absolutua” gertatzea, hots, CO2 isurien jaitsiera handi batekin uztartutako hazkunde ekonomikoa, gauzak egun daudenetan materialki ezinezkoa da, baina baita produkzio-teknologiak etorkizunean zer nolakoak izan litezkeen aintzat hartuta ere. Bestela esanda, lehiakortasuna baztertu egin behar da, hazkundeari uko egin behar zaiolako, Iparraldean batez ere, klimaren leherketa benetan geldiarazi nahi badugu. Hazkunde salbatzailerako baldintzak berriz sortzeko “konfiantza berreskuratu beharra”ren erregu guztiak bere horretan hartu behar dira: eliteen itsukeriaren edo, are okerrago, krisi ekologikoarekiko agertzen duten ezaxolaren adierazpide gisa.\nZero hazkundea eta kapitalismoaren biziraupena bateragarria ote da? Tim Jacksonek ez du baztertzen, izan ere, gogoratzen duen moduan, herrialde kapitalista batzuk hazkunde txikia luzaz izan baitute, esaterako Japoniak duela hogei urtetik hona. Baina analogia ez da oso sinesgarria: trantsizio ekologikoa, eta bereziki berotegi-efektuko gas isuriaren murrizketa gogorra, ez litzateke inola ere bateragarria izango burbuila finantzarioen eztandak eta austeritatearen edota deflazioaren iraupenak ekarri duten geldialdi orokorrarekin. Aitzitik, inbertsio izugarriak beharko dira jarduera jakin batzutan eta desinbertsio itzelak beste hainbat jardueretan (energia fosiletatik hasita). Hazkunde globalak oro har zero inguruan jarraitu beharko du, baina sektore batzuk bi zifrako hazkundea izan beharko dute, eta beste batzuk desazkunde azkarra. Ezagutzen den berrorientazio produktibo baten antzeko esperientzia bakarra 1930-40etako gerra-ekonomiarena da (lehenik naziena, gero amerikarra), baina honek hazkundea asko bizkortu zuen, eta hau orain debekatuta dago.\nBidegurutze baten baldintzak\nDemagun kapitalismoa gauza izango dela bidegurutze erradikal hau epe labur eta ertainean antolatzeko, demokrazia parlamentarioaren erregimena mantenduz -hau inola ere ebidentea ez den arren-; nolanahi ere, oso zalantzazkoa litzateke logika kapitalisten menpeko ekonomia batek bilakaera makroekonomiko geldikor bat errespetatzea. Post-kapitalismo baten beharrari buruzko diagnostikoa dena dela ere, Tim Jacksonek ekonomia iraunkor bateranzko trantsizioari ekiteko aipatzen dituen hiru baldintzak saihestu ezinekoak dira: finantza-merkatuak menperatzea, lanaldia murriztea eta “kontsumismoaren burdinezko kaiolatik” ateratzea. Beraz, desintoxikatu egin behar gara gure harrokeriazko kontsumoaren, mugarik gabeko hazkundearen eta neurrigabeko lehiaren menpekotasunetik.\nHau egiteko desberdintasuna zeharo apaldu beharko da, birbanaketa fiskalaren bidez (transakzio finantzarioen gaineko tasa, kapitalaren gaineko zerga progresiboa...). Baina baita diru-sarrera primarioen aldeak murriztuaz eta demokrazia ekonomikoa garatuaz: “enpresa handien baitako errenta desberdintasunak 10 edo 15 bider hazi dira azken 30 urteotan. Bonusen kulturak adierazten du gailurrean ez dagoela erantzukizun demokratikorik. Irtenbide bat da demokrazia ekonomiko handiago bateko molde guztiak sustatzea: soldatapekoen ordezkaritza administrazio-kontseilu eta ordainsari-komiteetan; langileek kontrolatutako enpresa, kooperatiba eta mutualitateentzako onura fiskalak; langileek enpresak beren esku hartzeko hobariak dituzten maileguak finantzatzeko funts publikoak”.\nNazioarte mailan, halako eskenatoki batek nahitaez ekonomien birkokatze maila handia dakar berarekin. Hau gerta daiteke muga-sari handiak berrezarriaz, baina honelako politika protekzionista nazionalek eragin dezaketen lerratze nazionalista arriskua handia da. Hobe litzateke kilometroen araberako zerga bat ezartzea, mugak gainditu zein ez, baina distantzia luzeko garraioak zeharo garestituz, zeinek CO2 isurtzen duten eta ezegonkortasun ekonomiko eta soziala eragiten duten. Horrela asko gutxituta, mundu mailako merkataritza Keynesek 1944an proposatu zuen moduko munduko konpentsazio-batasun batek arautuko luke, soberakin eta defizit komertzial estrukturalak pila daitezen saiheste aldera. Marko honetan, aski “lehiakor” ez litzatekeen herrialde edo eskualde-bloke bati (hots, defizit komertzial estrukturala duena) bere dirua debaluatuko litzaioke, nazioarteko kontu-unitatearekiko; alderantziz, soberakinak dituzten herrialde edo eskualdeen diruaren balioa handitu egingo litzateke. Lehiakortasun politikek zentzu guztia galduko lukete mundu mailako ekonomia honetan, zeina baketuta eta hazkundetik desintoxikatuta bailegoke.\nHalako norabide aldaketa bat sinesgarria ote da? Zein baldintza politiko eskatuko luke? Galdera honi erantzuteak luze joko liguke, baina agerikoa dirudi Pickett eta Wilkinsonen lanaren izenburua (“Zergatik berdintasuna guztiontzat hobea den”) baikorregia dela. %1ak duen botere izugarriak ahalbidetzen dio neurrigabe jokatzearen gozamena (greziarren hubris hura), eta zalantzarik gabe, sinestea eurak giza-izaeratik aparte direla. Horregatik tematzen dira hainbeste finantzak arautzearen, aberastasuna banatzearen eta energiaren desazkundearen kontra: 2008ko hondamendiaren ondoren, burbuila espekulatiboak bere marka historikoak berdindu eta, areago, hautsi ditu, eta CO2 isuriak azkartzen ari dira. Borroka politiko eta sozial oso handiak beharrezkoak izango dira, eta espero dezagun gerra (horrek bakarrik eman baitzion kapitalismoari XX.mendeko 30 urteetako krisitik irteteko aukera) saihesteko modua izatea.\nGizadia sekula ez da gaur bezain aberatsa izan, baina ondasunak egundo ez dira hain gaizki banatu; sistema ekonomiko eta finantzarioak inoiz baino ezegonkorragoa dirudi, eta hondamendi ekosistemiko baten arriskua zehazten ari da. Pickettek eta Wilkinsonek dioten moduan, “hazkundea berdintasunaren ordezko bat da, baina alderantziz, berdintasun handiagoak eragiten du hazkundea ez hain beharrezko izatea”; hazkundea dagoeneko posible eta desiragarri ez denean, berdintasuna, lankidetza eta demokrazia gure bizitzarako agindu bilakatzen dira. Lehiakortasuna ideia hil bat da.\n1Kate Pickett, Richard Wilkinson (2013), Pourquoi l'égalité est meilleure pour tous, Les Petits Matins\n2 Enpresa batzuk beren akzioen prezioa igotzeko erabiltzen duten estrategia.\n3 Multifibra akordioa (AMF). 1974-1994 eta bitartean, ehungintzako eta janzteko produktuei buruzko kontingenteak aldebiko negoziazioetan erabakitzen ziren, AMF akordioaren baitan. Honen arabera, produktu baten inportazioen bapateko hazkundeak estatu inportatzailearen industriari kalte egiten zionean, edo eragin ziezaiokeenean, murrizketak ezartzen ziren. 1995eko urtarrilaren 1ean AMFaren ordez MMEaren Ehun eta Jantziei buruzko Akordioa sartu zen indarrean; honek trantsizio prozesu bat abiatu zuen harik eta kontingenteak erabat desagertu arte.\n4Autonomoei hala deitzen zaie Portugalen.\n5Tim Jackson (2010), Prospérité sans croissance. La transition vers une économie durable, De Boeck.


Sharkface proiektua izan da Innovathon-eko irabazlea - Deia\nSharkface proiektua izan da Innovathon-eko irabazlea\nEspezie osagarrien harrapaketa murrizteko ideia gailendu da BTWC-en lehian\nimanol fradua / bilbao 03.12.2020 | 01:09\nAtunak Bermeoko portuan. Ramon Basaldua\nAtunak Bermeoko portuan.\nBermeo Tuna World Capital erakundeak 24 orduko hackathon birtual bat antolatu zuen iragan den azaroaren 21ean eta 22an, Innovathon Bermeo izenburupekoa. Lehiaketak badu garailea. Izan ere, Omegabyte taldeak eskuratu du sari nagusia, Sharkface proiektuari esker, "inguraketa-arrantzako sistema selektiboagoa eta iraunkorragoa ezartzean" oinarritutakoa. Ekimenak 15.000 euro baino gehiago poltsikoratuko ditu, baina baita egitasmoa Bermeon bertan garatzeko aukera ere.\n"Espezie osagarrien harrapaketa murrizteko erronka aukeratzen dugu, inguraketa-arrantzaren metodoak, nahiz eta beste arrantza-metodo batzuk (tretza, esaterako) baino selektiboagoa izan, batzuetan produktibitate txikiko espezieak harrapatzen ditu, hala nola marrazoak, itsas ekosistemari zuzenean eraginez. Horrela, biodibertsitatea aberasteko eta arrantza-sektoreari errespetuzko arrantza egiten lagun-tzeko borrokan gure aletxoa jarri nahi dugu ", adierazi du Oier Begiristain Omegabyte talde irabazlearen bozeramaileak. Begiristain eta bere taldeko kideak beste 19 ekimenekin aritu ziren lehian. Antolatzaileen esanetan, "aurkeztutako lanen maila altua izan da". Helburua "industriaren iraunkortasuna hobe-tzen lagunduko duten ideia berri-tzaileak sortzea" zen.\nIragan den asteburuan lehiatu ziren taldeen artean zeuden "startup-ak, ekintzaileak, azken ikasturteko ikasleak, graduatu berriak eta masterreko ikasleak. Guztira, 80 parte-hartzaile izan ziren (%75 Euskadikoak eta %26 estatukoak). Satlink, Eroski, Azti, MSC, Albacora, BEAZ Bizkaia, Bolton Food eta ISSFko aholkularien laguntza izan zuten egitasmoen garapen" lanetan lagun-tzaile. Bestetik, erakundeen partaidetza zabala izan zen, Udala, Urdaibaiko Biosfera Erreserba, Bizkaia Foru Aldundia, Eusko Jaurlaritza edota Azti-Tecnalia zentroa, besteak beste.\nEta guztiek izan zituzten lau erronkei erantzun beharra, atunaren sektorearen ingurukoak. Iraunkortasuna zutelarik jomuga, aurkeztutako ideiak bideragarri egitea eta sektorean bertan aplikatzea dute etorkizunerako jomuga. Izan ere, lehian aritzeaz gain, proiektuak errealitate bihurtzean datza gako nagusienetako bat. Horretarako, Omegabyte taldearen Sharksafe proiektu irabazleak 15.000 euro baino gehiagoko balioa duen sari bat jaso du, "10.000 euroko ekarpen ekonomikoa". Eta baita 70 orduko mentoring zerbitzua, proiektua gara-tzeko Udalak Bermeon emandako lokal bat eta "2021ean Lisboako Innovathon txapelketaren finalera egindako bidaia, non talde irabazleak bere negozio eredua aurkeztuko duen Nazio Batuen Ozeanoen Mundu Konferentziaren esparruan", azaldutakoaren arabera.\nTuna World Capital


Cookien politika – Iruñea Gaztea\nBatzuetan “cookie” izeneko teknologia erabil dezakegu modu pertsonalizatuan eduki eta / edo zerbitzu sorta bat emateko. “Cookie” bat web gune batek erabiltzaileen Web arakatze programa bidaltzeko datu zati txiki bat da.\nAldi berean, elementu hau erabiltzailearen ordenagailuaren disko gogoran gorde daiteke, gure webgunera itzuliko zarenean. Edonola ere, beti dago erabiltzaileari bere nabigazio-programaren hobespenetan zehaztea, “cookie” bat onartu aurretik ohartarazteko.\n“Cookie” bakoitzean gordeko diren datuak hauek dira: erabiltzaileak gure webgunea bisitatu zuen azkeneko aldiz hizkuntza, data eta ordua, erabiltzaileak aukeratutako edukia diseinatu zuen gure webguneko lehen bisitaldian eta esku hartzen duten segurtasuneko elementuetan. eremu mugatuetarako sarbidea kontrolatzeko.


GURE PINTXO LANDUEI ETA GURE ZERBITZUARI ESKER,\nBEREZIA IZANGO DA ZURE EKIMENA\nGure eskaintzak unean uneko joerei jarraitzen die, eta plater zein pintxo sorta zabala eskaintzen du.\nEkimenak diseinatu eta prestatzen ditugu enpresentzat zein erakundeentzat. Horietan guztietan, azken xehetasuna ere zaintzen dugu. Premia guztietara egokitzeko eta berehalako erantzuna emateko gaitasun handia dugu, eta horretan datza gure arrakasta.\nGosari eta coffee break zerbitzuak dira gure zerbitzuen artean eskaera handienekoak. Bezeroen nahien arabera prestatzen ditugu euren instalazioetan bertan (enpresa, erakundea, hotelak...) edo kokagune egokiago bat bilatzen diegu.\nXEHETASUN GUZTIEZ ARDURATZEN GARA,\nGURE BEZEROEK GOZATU BESTERIK EGIN EZ DEZATEN.


Pfizer konpainia abenduaren erdialdera hasiko da banatzen EBn haurrentzako txertoa\nSendagaien Europako Agentziaren oniritzia jaso ostean, Europako Batzordeak merkaturatzeko baimena eman behar du, eta "datozen orduetan egitea espero da".\nPfizerren txertoa 5 eta 11 urte bitarteko haurrei jartzeko baimena eman du EMAk\nHauek dira adingabeen txertoa behin betiko onartzeko egin behar diren tramiteak\n5-11 urteko haurren txertaketa abenduan hastea aurreikusten du Jaurlaritzak\nPfizerren haurrentzako txertoa Osasun Ministerioaren eskuetan geratuko da, Europako Batzordeak merkaturatzeko baimena eman bezain pronto, eta "datozen orduetan" egitea espero da. Hala ere, konpainia ez da abenduaren bigarren hamabostaldia baino lehen banatzen hasiko EBn umeentzako txertoa, Espainiako Botika eta Osasun Produktuen Agentziak (AEMPS) zehaztu duenez.\nSendagaien Europako Agentziak (EMA) txertoa 5-11 adin tartean erabiltzeko oniritzia eman du, "onurak arriskuak baino handiagoak" direla ebatzi ondoren.\nAEMPSek gogorarazi duenez, Sendagaien Europako Agentziaren oniritzia jaso ostean, Europako Batzordeak merkaturatzeko baimena eman behar du, txertoa EBko estatu kide guztietan banatu ahal izateko, eta "datozen orduetan egitea espero da".\nHaurrentzako formulazio berriak ez du diluziorik behar, eta konpainia "abenduko bigarren hamabostaldian hasiko da Europar Batasunean banatzen, ekoizpen gaitasunaren arabera". Umeek helduen dosiaren heren bat jasoko dute (10 miligramo, 30 barik).\nPauta helduentzako bera da: bi dosi besagainean, bakoitzaren artean hiru asteko denbora tartearekin.\n"Lehen dosiak" abenduan bertan iristea espero du Gotzone Sagardui Eusko Jaurlaritzako Osasun sailburuak. "Hala ere, ez dakigu abenduan noiz helduko diren, ezta zenbat dosi iritsiko diren ere", onartu du sailburuak.


Esti Curiel: “Antzezlan honek balio emozionala du, ni neu ari naizelako dena zerotik sortzen” - Zumaia - Baleike.eus\nEsti Curiel: “Antzezlan honek balio emozionala du, ni neu ari naizelako dena zerotik sortzen”\nBaleike 2019-09-28 14:36\nArgazkia: Arnaitz Rubio Aprea.\nEsti Curiel aktore zumaiarrak ez du udazken honetan atsedenerako aukera handirik izango. Azaroaren 21ean, berak sortutako pertsona bakarreko antzezlana aurkeztuko du Azpeitiko Antzerki Topaketetan, eta, aurretik, urriaren 5ean, ikuskizun bat Zumaiako Musika Bandarekin Zumaienan. Horren guztiaren inguruan aritu zen hizketan iraileko Baleike aldizkarian.\nDenbora, familia, amatasuna, heriotza... Gai sakonak landuko ditu Esti Curielek azaroaren 21ean Azpeitian aurkeztuko duen antzezlanean. Sakonak, baina, betiere, umoretik eramanda. Zilborrestea(k) du momentuz izenburua antzezlanak. “Zilborrestea, berez, bakarra dugu, baina familia kontuez hitz egiten ari gara, eta soka bat bezala ikus daiteke. Ikusiko da gaur egungo emakumeak soka hori moztu nahiko duen, ahalko duen, ezingo duen...”.\nAzaroan bakarkako antzezlana aurkeztuko duzu Azpeitiko Antzerki Topaketetan.\nAurretik ere egin ditut bakarkako lanak, baina gauza txikiak izan dira, enkarguak. Hau erronka handiagotzat hartu dut. Ideia baten inguruan hasi nintzen lanean; oinordetza emozionalak hartu nituen gaitzat, eta banekien bakarrik egon nahi nuela agertokian, bakarrizketa izan behar zuela. Ez tabernan egiten diren bakarrizketen modukoa –halakoak ere egin ditut–, baizik eta pertsona bakarreko antzezlana. Amona, ama eta alaba baten historia kontatu nahi nuen, hiru pertsonaiak nik eginda. Nire adineko emakume bati agian interesatzen zaizkion gaien inguruan hitz egingo dugu: amatasuna, heriotza, familiatik eta gizartetik zer jasotzen dugun... Gaiak drama sakon baten itxura du, baina umoretik eraman nahi izan dut, eta horregatik Aitziber Garmendiari eskatu diot testua idazteko. Zuzendaria Miren Gojenola izango da.\nHeriotzaz eta amatasunaz hitz egingo duzu antzezlanean. Arduratzen zaituzten gaiak al dira?\nEz dut ezer pertsonalik kontatu nahi izan; ez da ezer autobiografikoa, dena asmatutakoa da. Baina nire adin tarteko jendea ama izaten hasia da. Ez dakit ama izan nahi dudan ala ez, baina bada hitz egiteko gai bat.\nEz duzu testu baten gainean lan egin. Sormen prozesu baten ondorioa izango da testua.\nSormen prozesuetan nahiko ohikoa da hori, inprobisatzen aritu ondoren norbaitek testua idazten du. Ideala izango litzateke testua idatzi behar duen pertsona ere inprobisazioetan izatea, baina Aitziber ez da geldirik egoten, eta berekin beste era batera egingo dugu lan. Inprobisazioen laburpen bat erakutsiko diogu, gauzak dezente zehaztuta, eta horiei hitz zehatzak jarriko dizkio berak. Momentu bakoitzean zer esan nahi dugun badakigu, baina hitz zehatzak eta umorea noiz sartu, horiek denak Aitziberrek erabakiko ditu.\n"Gaiak drama sakon baten itxura du, baina umoretik eraman nahi izan dut".\nZu zara antzezlanaren abiapuntua, baina ez duzu testua idazten. Ez duzu nahi izan? Edo ez zara atrebitu?\nBiak, ez naiz atrebitu eta ez dut nahi izan. Proiektu hau aurrera eramatea kristoren erronka ari da izaten niretzat. Nire beldurren aurrean, denaren aurrean aurkitzen naiz. Gai izango naiz? Ez? Gaia jarri dut, ekoizpen guztia ni ari naiz egiten, dirulaguntzak eskatu ditut, lekuak bilatzen nabil... Dena ari naiz egiten, baina den-dena ezin dut egin. Aitziberrekin iazko maiatzean hasi nintzen honi buruz hitz egiten, eta ‘marroi’ honetarako zuzendaria aurkitzea ere lana izan da. Hala zioten, ‘marroi’ bat zela. Miren aurkitu dut eta gogotsu hartu du lana.\nUrte oso bat joan gara erronkak gainditzen, eta derrepentean Azpeititik deitu ninduten, eskatu nuen egonaldia onartzen zutela esateko. Ez hori bakarrik, esan zidaten azaroan izango zela estreinaldia. Proiektua pixka bat alboratuta nuela harrapatu ninduen, eta hor ikusi nuen ondo etorriko zitzaidala, fetxa bat behar nuelako. Miren sartu zen, inprobisazioak egin ditugu, Aitziberri hilabete inguru emango diogu testua idazteko, eta beste hilabete eta erdi izango dugu antzezlana muntatzeko. Justu xamar ibiliko gara, baina hala ibiltzen naiz!\nPresaka ibiliko zara, baina kasu honetan antzezlana ez zaizu arrotza egingo?\nHori da. Hala ere, nahiz eta nigandik sortutako zerbait izan, elkarlanean egindako zerbait izatea nahi izan dut. Beti nahi izan dut norbait tartean sartu. Miren bere gauzak sartzen ari da, eta Aitziberrek bereak ere sartuko ditu. Hori gustatzen zait. Azken finean, talde lana izatea nahi dut.\nBetiere beharrezkoa izango da beste norbaiten ahotsa edo iritzia izatea. Bestela mozkortu gaitezke gure egoan...\nGure egoan, bai, baita gure beldurretan ere. Gure artean egindako lana izanda ere, azkenean erakusteko unea heltzen da. Azpeitikoa, agian, work in progress moduko bat izango da, honaino iritsi gara, eta publikoaren feedbackarekin gauzak aldatzea ere izango da. Antzerkia beti da handitzen doan zerbait. Publikoak esaten duenari adi egon behar duzu.\nAurretik ere egin dituzu bakarkako lanak. Haiekin alderatuta desberdina al da hau?\nAgian da gauzak nola hartzen ditudan nik. Antzeko gauzak egin ditut besteetan, baina hemen nik eragin diot motorrari, eta horregatik agian garrantzi handiagoa ematen diot. Hor ikusten dut aldea. Zumaiako Musika Bandarekin lanak egin ditut; Divina Comedian, adibidez, kristoren testutzarra ikasi eta moztu behar izan nuen, baina ez nion balio handirik eman. Nik, agian, ez nuke aukeratuko obra hura beste momentu batean; niri ez litzaidake aterako. Eta, horregatik, nahiz eta atzetik lan handia egon, ez diot hainbesteko baliorik ematen. Gero, beste bakarrizketa bat ere egin nuen Iruñeko konpainia batekin. Beti lanak dira, enkarguak, eta gustura egiten ditut. Baina honek balio emozionala du, ni neu ari naizelako dena zerotik sortzen. Ahalduntzen ari naiz. Modan dagoen hitza da, baina hala da.\n"Behar bat den? Amets bat? Bai. Esango nuke hau niregatik egin dudala".\nBeharren bat sentitzen al zenuen halako proiektu batean sartzeko?\nGogoan dut orain 7-8 urte elkarrizketa bat egin zenidatela Baleiken. Galdetu zenidaten ea zer pertsonaia egin nahiko nukeen. Pertsonaia zehatzik ez nuen, baina nirea zen zerbait egiteko gogoa nuen. Nik uste ahalduntze hori hortik datorrela. Beti izan dut nire kabuz zerbait egiteko gogoa, baina beldurra edo ardurak hor zeuden. Gaia bilatzen ibili nintzen. Zer egin? Nola egin? Denboraren gaia buruan nuen, denbora nola pasatzen den eta hori nola bizi dugun denok. Familiaren gaia ere hortik sortu zen. Pentsatu nuenean zer pertsonarekin egin ahal izango nuen lan, pauso bat eman nuen aurrera eta hor hasi nintzen lanean. Behar bat den? Amets bat? Bai. Esango nuke hau niregatik egin dudala. Askotan esaten digute aktoreei sortzaileak garela, eta ni ez nintzen hala sentitzen. Sortzailea naiz, noski! Bai horixe! Egiten ditudan pertsonaia guztiak sortzen ditut, eskatzen dizkidaten gauza txikienak ere nik sortzen ditut.\nBertigoa ere izango duzu.\nDezentekoa. Baina zerbait egingo dugun konfiantza dut. Orain Mirenekin eta Aitziberrekin babestuta sentitzen naiz, laguntza izango dudalako. Miriam Romatetek ere asko lagundu dit; nahiz eta ez egon taldean, bultzatu nau. Proiektua erakutsi nionean, zer aldatu behar nuen esan zidan. Horrek ere laguntzen dizu. Sormen prozesurako lokala ere utzi zidaten, eta eskerrak eman behar dizkiot Udalari. Lagunek ere ilusioa dute, eta ikusten duzu zugan fedea dutela. Agian hemendik bost urtera atzera begiratu eta pentsatuko dut ea zertan nenbilen. Bertigoa izateko beste arrazoi bat ere badut. Orain performanceak modan daude; Azpeitiko topaketetan lau egonaldi izango dira, eta hor lau artista izango gara, horien artean Maite Aizpurua zumaiarra. Lau ostegunetan beste hainbat estreinaldi izango dira. Hor ikustea besteek performance moduko lanak egiten dituztela, abstraktuak, eta agian zurea oso klasiko geratuko dela... Edo ez... Zeure buruari galdetzen diozu: zein da nire estiloa? Badaukat? Ez daukat? Horrek ere beldurra ematen du.\n"Ez dut ezer pertsonalik kontatu nahi izan; ez da ezer autobiografikoa".\nAntzezlana Forondan egin zenuen sormen prozesu baten emaitza da. Nolako prozesua izan zen?\nOso zaila; izan ere, ez nekien nola egiten ziren gauza horiek. Nik garbi nuen hiru pertsonaia izango zirela –orain agian ez dira hiru izango–, eta pertsonaia horiek definitzen hasi nintzen: ama, alaba eta amona. Pertsonaia nagusia alaba izango zen, nire adinetik hurbilena zegoelako, nahiz eta nik beste bizitza bat eduki. Pertsonaia horiek gorpuzten joan nintzen. Elementuekin ere lan egin nuen: alaba sua zen, ama lurrekoa, erabakitzailea, eta amona airea, beste laino batean dagoena. Irudi batzuk ere banituen buruan: Mexiko, rancherak, bainuontzi bat... Ez dakit hortik zer helduko den bukaerako emaitzara.\nProtagonistak bakarrik ez, antzezlana egiteko ere emakumeez inguratu zara.\nNahita izan da. Miren aurkitzea oso interesgarria izan zen: ama da, ni baino helduagoa, eta beste ikuspuntu bat ematen dio. Hirurok bizitza desberdinak ditugu, eta hori ere gustatzen zait. Hirurok emakumeak izatea beharrezkoa zen. Zuzendaria aurkitzen ez nuen unean beste aukera batzuk ere okurritu zitzaizkidan, baina ez nintzen saiatu ere egin. Emakumea izatea nahi nuen.\nUmorera eraman nahi duzu antzezlan hau. Genero horretan eroso sentitzen al zara?\nBai, uste dut errazagoa egiten zaidala halako pertsonaia bitxietan sartzea. Hasieran, gai honekin, oso poetikora joaten nintzen. Edukiko du kutsu poetikoa, eta nahi dut hala edukitzea; ez dut nahi izatea zerbait komertziala. Pixka bat haratago joan nahi dut; antzezlanak sakontasuna izatea ere nahi dut. Sakona bai, baina umoretik joanda. Orain bertan pertsonaia dramatikoek ez naute erakartzen, hobeto pasatzen dut komediako pertsonaiekin. Beste gauza batzuekin ere ondo pasatzen dut. Adibidez, Ekain Albiterekin film labur bat egin dut, eta oso ondo pasatu dut. Eta ez da umorekoa! Ea nonbaiten ikustea dagoen.\nZerk erakartzen zaitu aktuaziotik?\nEgia esan, ez dakit nondik datorren; txikitatik gustatu izan zait. Beti nintzen etxean txisteak kontatzen zituena eta umore puntu hori jartzen zuena. Antzerkia egitea gustatzen zitzaidan, eta beti maite izan dut mozorrotzea. Eskolara aktoreak etortzen ziren, eta behin esan nuen pozik egongo nintzela asto batekin herriz herri aktuatzen. Amets hori hor zegoen eta atera da. Hori bai, % 100 saiatu behar da. Pelikuletarako jantzien arduradun lanetan ibili nintzen, asko ikasi nuen, eta han jarraitzeko aukera izan nuen. Baina hori ez zen nik nahi nuena. Guztiz saiatu behar duzu zurea dena egiten.\nZaborretik edertasuna bilatu nahian\nZilborrestea(k) ez da izango Curielek udazkenean aurkeztuko duen proiektu bakarra. Urriaren 5ean Chez Emballage izeneko ikuskizuna plazaratuko du Zumaiako Udal Musika Bandarekin, Zumaiena ikastetxeko aretoan egingo den emanaldian.\nJoxe Mari Azkue Bandako zuzendariak egindako proposamena dago antzerkia eta musika uztartuko dituen ikuskizun honen sorreran. “Joxe Marik esan zidan Animalien inauteria obra jo nahi zuela, eta hortik hasi nintzen lanean. Pentsatu nuen objektuekin lan egitea ondo egongo zela, eta Tafallako lagun bati deitu nion, Sandra Aguerriri. Lagunak gara, eta antzerki mota berdina ikasi dugu. Lanean hasi ginen, ideia batzuk atera ziren, eta hor beste musika batzuk sartu genituen. Hasierako obra horretako hiruzpalau pieza besterik ez dira mantenduko azkenean”. Hitzik gabeko antzerkia dela dio Curielek. “Bandak lagunduko digu beraien musikarekin eta soinuekin. Bandako kideak istorioko parte izatea nahi dugu, unibertso honetako partaideak izatea”.\nPlastikoaren gaiari helduko diote ikuskizun honetan. “Hainbeste plastikorekin bizitzeak gizartean duen eragina kontatzen dugu. Hondakin pila baten itxura duen multzo hori birziklatuko dugu eta plastiko horri guztiari bizitza ematen saiatuko gara”. Erronka baten aurrean zeudela dio: nola bihurtu zaborra zerbait polita. “Aste Santuan Granadan izan ginen, Tuttili Family konpainiarekin lanean. Magia eta objektuen arteko antzerkia egiten dute, eta astebete egon ginen beraiekin lanean. Istorioa gorpuzten eta ikuskizunak funtzionatzeko zer maila erakutsi behar duen zehazten lagundu ziguten. Gure irudimena piztu behar izan dugu, eta tailerreko prozesu ikaragarria ari da izaten”.\nTxori Txiki Musika eta Dantza Eskolako antzerki ikastaroa eskainiko du aurten ere Inazio Tolosarekin batera. “Haurrentzako, gazteentzako eta helduentzako ikastaroa ematen dugu, eta aurten jubilatuentzakoa ematen saiatuko gara. Ondo pasatzen dute, eta beraien egunerokotasunetik ateratzeko aukera izaten dute”. Izen ematea zabalik dago jada.


Ahostegunak, ahozko kultur sorkuntza unibertsitatean - Info - UPV/EHU\nInprimatu Ahostegunak, ahozko kultur sorkuntza unibertsitatean\nNoiz arte: 2019/11/28\nOstegunak bereziak izango dira azaroan unibertsitate inguruan dabiltzan gazteentzat. Ahozko kultur sorkuntzarekin ondo pasatzeko saioak antolatu ditu Mintzola Ahozko Lantegiak eta UPV/EHUko Mikel Laboa Katedrak, Euskaltzaindiaren eta EHUKulturaren laguntzarekin batera: Ahostegunak.\nAntzerkia, bertsolaritza, kantagintza eta literatura izango dituzte mami ekimena osatzen duten saioek. Hauek ostegunez izango dira, 16:00etatik 19:00etara. UPV/EHUko Gipuzkoako Campusaren ondoan dagoen Euskaltzaindiaren egoitzan gauzatuko dira, Donostian. Urriaren 31n egingo da lehena eta, jarraian, ostegunero egingo dira saioak azaroaren 28an azkenengoa egiten den arte: Uxue Alberdi izango da taldean literatura landuko den egunean; bigarrenean, antzerkiaren ingurukoak aletuko dizkigu Miren Gaztañaga aktoreak; bertsolaritzaz gozaraziko digute Beñat Gaztelumendik eta Maialen Lujanbiok; eta laugarren saioan, Ines Osinaga musikari eta kantariarekin solasean aritzeko aukera izango dugu. Azaroaren 28an egingo den azken jardunaldian, lau diziplinak aintzat hartuko dituen mahai-ingurua egingo da, eta han elkartuko dira aurrez egun bakoitzean egon diren gonbidatu horiek guztiak.\nUPV/EHUko Gipuzkoako Campusean egingo denez, eta, honenbestez, unibertsitateko ikasleek eskurago izango duten arren, ateak irekita dituzte interesa duten gainerako 18 eta 22 urte bitarteko gazteek ere. Sarrera doakoa da, baina aurrez izena eman beharko da webgune honetan bertan egokituko den izen-emate orrian: urriaren 7tik 21era bitarte eman ahal izango da izena. Izena emateko ordena aintzat hartuko da eta, behin izena emanda, saio guztietara etortzeko konpromisoa eskatzen da: saio guztietan talde bera izango da parte hartzen eta dinamikari eusteko garrantzitsua izango da.\nAhots Baten sormen egonaldia abiapuntu, ahozko kultur diziplinetan murgiltzeko, gozatzeko eta sakontzeko aukera ematea da Ahostegunak proiektuaren jatorria. Ez da Mintzolak unibertsitatean garatzen duen ekimen bakarra, ordea: bertsolaritza esparru akademikora hurbiltzeko saiakera eginez, UNIbertsoan egitasmoa ere egiten baita UPV/EHUko Gipuzkoako Errektoreordetzarekin elkarlanean.


Arabako fiskaltzak sistema informatiko berria probatuko du malgutasuna, bizkortasuna eta konektibitatea areagotzeko helburuarekin\n2014(e)ko irailaren 30a\nAste honetan, Juan Calparsoro EAEko fiskal nagusiak Fiskaltzaren 2013. urteko Memoria eman dio Bakartxo Tejeria Legebiltzarreko presidenteari. Ekitaldian, urritik aurrera Arabako Fiskaltzan sistema informatiko berria ezarriko dela iragarri du Calparsorok. Prozedura urriaren 27an hasiko da eta fiskaltzak malgutasuna, bizkortasuna eta konektibitatea areagotzea du helburu.... (gehiago irakurri)\nLehendakaria Fiskalen Kontseiluko kideekin batzartu da\n2014(e)ko irailaren 17a\nIñigo Urkullu lehendakariak atzo Lehendakaritzan egin zen Fiskalen Kontseiluan hartu zuen parte. Kontseiluko buru den Eduardo Torres Dulce Estatuko Fiskal Nagusiaz gain, Herri Administrazio eta Justizia sailburu Josu Erkoreka, Euskadiko Fiskal Nagusi Juan Calparsoro, hiru lurralde historikoen Fiskal Nagusiak eta estatuko hamar bat probintzietakoak ere izan ziren bertan. Irekian... (gehiago irakurri)\nCalparsorok EAEn ustelkeriaren aurkako Fiskaltza sortzeko eskatuko dio Fiskalen Kontseiluari\n2014(e)ko irailaren 11a\nEusko Jaurlaritza datorren astean Fiskalen Kontseiluko kideekin batzartuko da. Kontseilu Fiskala Bilbon batzartzen den lehen aldia da; bilkura irailaren 16an eta 17an izango da. Jardunaldian Iñigo Urkullu lehendakariak, Juan Calparsoro EAEko Fiskal Nagusiak eta Eduardo Torres-Dulce Estatuko Fiskal Nagusiak parte hartuko dute, besteak beste. Calparsorok EAEn ustelkeriaren... (gehiago irakurri)


Mikel Laboa Bertsolari Gazteen VIII. Sariketa egingo dute Antiguan - Irutxuloko Hitza : Irutxuloko Hitza\nMikel Laboa Bertsolari Gazteen VIII. Sariketa egingo dute Antiguan\nBeste urtebetez, bertsolaritzak bere lekua edukiko du Antiguako sansebastianetan. Izan ere, Dokak eta jai batzordeak antolatuta, Mikel Laboa Bertsolari Gazteen VIII. Sariketaz gozatu ahal izango dute auzotarrek jaietako lehen asteburuan. Aurtengoa, gainera, edizio berezia izango da, Laboa hil zenetik hamar urte bete berri baitira.\nIrati Alcantarilla, Aitor Etxebarriazarraga, Jon Gurrutxaga, Nahia Ibarzabal, Haritz Mujika eta Itxaso Piquer dira aurten Doka antzokiko oholtzara igoko diren bertsolariak. Urtarrilaren 13an izango da, 17:00etatik 20:00etara.\nEgin beharreko ariketak honako hauek izango dira: 8 handian hiruna bertso, 8 txikian, hiruna bertso, 10 txikian, hiruna bertso, bi punturi erantzun eta hitzari bertso bat. Puntuazio onena duten bi bertsolariek buruz burukoa jokatuko dute. Sei puntuko motzean hiruna bertso egin beharko dituzte, puntutan sei bertso osatu arte, eta hiru bertso, nahi duten doinu eta neurrian.\nPalmaresari dagokionez, orain arteko sei irabazleak hauek dira: Unai Gaztelumendi (2012), Asier Azpiroz (2013), Maialen Akizu (2014), Nerea Ibarzabal (2015), Unai Mendizabal (2016), Nahia Sasco (2017) eta Joanes Illarregi (2018).


Udazkeneko “Mendi Tour” ekimenaren azken emanaldiak | Nontzeberri\nHasiera/IKUS-ENTZUN/Udazkeneko “Mendi Tour” ekimenaren azken emanaldiak\nUdazkeneko “Mendi Tour” ekimenaren azken emanaldiak\nBBK Mendi Film Bilbao-Bizkaia jaialdiaren 13. edizioa abenduaren 4tik 13ra egingo da, baina hitzordu garrantzitsu hori heldu baino lehen, azaroan, Mendi Tour biraren bost emanaldi antolatu dira Errenterian (Niessen Kulturgunea), Amurrion (Amurrio Antzokia), Basaurin (Sozial Antzokia), Elgoibarren (Herriko Antzokia) eta Arrasaten (Amaia Udal Antzokia). Lehen hitzordua bihar eta etzi (azaroak 5 eta 6) programatu da Errenterian. Amurrion hilaren 6an, Basaurin 19an, Elgoibarren 20an, eta Arrasaten 24an izango dira emanaldiak.\nUdaberrian hainbat saio atzeratu ziren, baina geroago, haietako zenbait berreskuratu dira udan eta udazkenean emateko. Aipaturiko herri horietako aretoetan aurten azkenengoz ikusi ahal izango dira aurreko edizioko film eder batzuk, Cholitas, Harria Herria, Manaslu, Climbing Blind, Nebula, Ostatnia Gora eta Allein (Alone). Lan horiek iazko Mendi Filmeko nabarmenetakoak dira, eta Mendi Tourrean arrakasta itzela izan dute.\nHortaz, egun hauetan ere, mendiko zinemagintzako pelikularik gaurkoenak eta puntakoenak proiektatuko dira, mendia, abentura, muturreko kirolak eta natura gaiak pantailara ekarriz.\nEgun indarrean diren araubideei eutsiz, aretoetako edukierak murriztu, beti musukoak erabili eta distantzia soziala zainduko dira.\n“Ertibil Bizkaia” erakusketa, Igorretik Basaurira


Eroankortasuna / TDS / Erresistibitatea / Gazitasuna Serie Fabrikatzaileak eta Hornitzaileak - Txina Eroankortasuna / TDS / Erresistibitatea / Gazitasuna Serie Fabrika\nLineako Eroankortasuna / Erresistibitatea / TDS / Gazitasun Neurgailua T4030\nKonduktibitatearen sentsorearen teknologia ingeniaritza eta teknologiaren ikerketen arlo garrantzitsua da, eroankortasun likidoa neurtzeko erabiltzen dena, oso erabilia da gizakien ekoizpenean eta bizitzan, energia elektrikoa, industria kimikoa, ingurumenaren babesa, elikagaiak, industria erdieroaleen ikerketa eta garapena, itsas industria ekoizpena eta ezinbestekoa teknologiaren garapenean, probatzeko eta kontrolatzeko gailu mota batzuk. Eroankortasun sentsorea batez ere ekoizpen industrialeko ura, gizakien ur bizia, itsasoko ezaugarriak eta bateriaren elektrolitoen propietateak neurtzeko eta detektatzeko erabiltzen da.\nCS3601 Eroankortasun Sentsorea\nCS3540 Eroankortasun Sentsorea\nDisoluzio urtsuen eroankortasun espezifikoa neurtzea gero eta garrantzitsuagoa da uretako ezpurutasunak zehazteko. Neurketaren zehaztasunak asko eragiten du tenperatura aldakuntzak, kontaktuaren elektrodoaren gainazalaren polarizazioak, kablearen kapazitatea, eta abarrek. neurketa horiek kudeatu muturreko baldintzetan ere.\nTwinno-ren 4 elektrodo sentsoreak eroankortasun balore ugari erabiltzen duela frogatu da. PEEK-koa da eta PG13 / 5 prozesuko konexio sinpleetarako egokia da. Interfaze elektrikoa VARIOPIN da, prozesu honetarako aproposa.\nSentsore hauek eroankortasun elektrikoaren tarte zabalean neurketa zehatzak egiteko diseinatuta daude eta farmazia, janari eta edarien industrian erabiltzeko egokiak dira, produktuak eta garbiketako produktu kimikoak kontrolatu behar baitira. Industriaren higiene eskakizunak direla eta, sentsore hauek lurrunaren esterilizaziorako egokiak dira. eta CIP garbiketa. Gainera, pieza guztiak elektrizki leunduta daude eta erabilitako materialak FDAk onartuak daude.\nCS3640 Eroankortasun Sentsorea\nUr pururako, galdarentzako elikadurarako, zentral elektrikoetarako eta ur kondentsatuetarako diseinatua.\nUr Ultra-Pururako diseinatua\nEroankortasun TDS sentsorea, Eroankortasun elektromagnetikoaren sentsorea, Klorofila sentsorea, Titaniozko aleazioaren eroankortasun sentsorea, Ph sentsorearen elektrodoak, Grafitoaren Kuadrupoloko Eroankortasun Sentsorea,


BERRIA - Berria.eus\n"BERRIA" bezala etiketatutako albisteen zerrenda\nFeminista; beraz, kalitatezkoa\nBERRIAk jaso du 2021eko Berdintasunerako Emakunde Saria, baita 'Pikara Magazine' aldizkariak eta iazko abuztuan zendutako Lucia Martinez Odriozola kazetaritza irakasleak ere. Bideoa, albistearen barruan.\n'BERRIA zabalik' kanpaina martxan jarri dute Errenterian\nHerriko merkataritza sustatzeko helburua du egitasmoak. Herritarrek ekainaren 6tik aurrera izango dute aukera kanpainan parte hartzeko\nEmakunderen berdintasun saria jaso du BERRIAk\n2022ko maiatzak 9\nBERRIAko kazetari Maite Asensio Lozanok jaso du garaikurra egunkariaren izenean. «Genero ikuspegia aintzat hartzea kazetaritza hobea egitea da», aldarrikatu du. 'Pikara Magazine' eta Lucia Martinez Odriozola kazetaritza irakasle izandakoak ere saritu dituzte.\n‘BERRIA zabalik’ kanpaina martxan jarri dute Errenterian\nHerriko merkataritza sustatzeko helburua du egitasmoak. Herritarrek ekainaren 6tik aurrera izango dute kanpainan parte hartzeko aukera.\nTinta morez idazten da BERRIA\nEmakunderen berdintasun saria jaso du egunkari honek, feminismotik egindako lanagatik. Astelehenean izango da sari banaketa, Euskaldunan\nEmakunderen berdintasun saria jasoko du egunkari honek, berdintasunaren alde egindako lanagatik. Astelehenean izango da sari banaketa, Euskaldunan\nEmakunderen Berdintasun saria BERRIArentzat\n2022ko maiatzak 6\nBERRIAri emango die, astelehenean, Emakunderen Berdintasun Saria. Feminismoa modu transbertsalean lantzen da BERRIAn. Kazetaritza feminista egiteaz gain, kudeaketak ere\n2022ko apirilak 21\nTrixertak egitasmoan, BERRIAk, Oninart-ek eta hiru sortzailek astero notizia bat ilustratuko dute apirilaren 28tik ekainaren 23ra. Azken albistea BERRIAren irakurleek aukeratuko dute.\nBERRIAk Frantziako hauteskundeen berri emango du gaur\nBerbaxerka jokoa 'Berria.eus'-en kokatu dute, akordioa eginda\nAtzotik, 'berria.eus/berbaxerka' webgunean joka liteke zazpi hizkiren hitzak asmatzeko jokoa\nBERRIAk eta euskarazko kateek Korrikaren hasiera emango dute\nETB, BERRIA, Hamaika, Kanaldude, Goiena, Erlo, Goierri eta 28 Kanala telebistak elkarlanean arituko dira gaur, Amurriotik\nBerria telebistak 'Ekin!' saioa egingo du Korrikan\n2022ko martxoak 24\n11 musikarik kantak sortuko dituzte BERRIArentzat. Hamaikan eta BERRIAn ibilbide osoa ikusi ahalko da, hilaren 31tik\nGazteen buru osasunaz, igandean BERRIAn\nGazteen buru osasuna luze eta zabal landuko du BERRIAk igandean. Egin duten lanketari marko bat jartzearren, gaiari buruzko erreportaje bat landu du BerriaTBko lantaldeak. Ikusgai da dagoeneko.\nEAEko erakundeek eta herri ekimeneko euskal hedabideek akordioa berritu dute 2024ra arte\nHekimenek ontzat jo du akordioa, baina gogorarazi du oraindik «zer hobetu» badagoela\nBERRIArentzat etxetik urrun\nBERRIAko hiru andrek berriemaile lanak egin dituzte egunotan: Amagoia Mujikak, Polonian, Ukrainako mugan; Idurre Lazkanok, Eslovakian, eta Maddi Ane Txoperenak, Kongon.\nZaintza erdigunera eramango du BERRIAk igandean\n2022ko martxoak 4\nBERRIAk sakon jorratuko du gaia paperean eta webgunean, zenbait elkarrizketaren eta artikuluren bidez.\nEskutik doaz BERRIA eta Oriamendi\n2022ko martxoak 2\nSei bikotek jokatuko dute BERRIA Erremonte Txapelketaren bigarren aldia. Larunbatean hasiko da, eta apirilaren 9an jokatuko da finala\nBERRIA, Ukraina eta Polonia arteko mugan\n2022ko martxoak 1\nAmagoia Mujika Tolaretxipi BERRIAko zuzendariordea gerratik ihesi doazen errefuxiatuen igarobideetako batean da, haien berri handik bertatik emateko.\nKorrikak eta BERRIAk hitzarmen bat izenpetu dute elkarlana sendotzeko\n2022ko otsailak 26\nAEK-k «pauso gehiago» emango ditu BERRIAren presentziari dagokionez, eta egunkariak ahalegin guztia egingo du euskaltzaleak Korrikara biltzeko


Aste Santuko jaiegunetan merkataritza ez irekitzeko eskatu dio CCOOk Nafarroako Gobernuari\nAutonomia-erkidegoen eta Espainiako Gobernuaren arteko lurralde arteko bileraren ondoren, erabakia lurralde bakoitzaren esku geratuko da.\nCCOOko Zerbitzu Federazioak sektoreko hainbat langileren eskaerak jasotzen ditu horrela.\nCCOOk Nafarroako Gobernuari eskatu dio aste santuko jaiegunetan merkataritza ixteko, pandemia kontrolatzen laguntzeko eta merkataritza sektoreko langileen atsedena eta kontziliazioa errazteko, urtebete lan ahalegin handia egin ondoren.\nZerbitzuen Federazioaren iritziz, Aste Santuko jaiegunetan irekitzeak ez lioke ekonomiari eta enpleguari ia ekarpenik egingo, eta, hala ere, birusaren hedapena kontrolatzen lagunduko lukeen neurria litzateke, eta lehen lerroan egon diren langileei atseden hartzen lagunduko lieke.\nCCOOen arabera, neurri horrek saltoki handiei eragingo lieke bereziki, saltoki txikiek ez baitute egun horietan irekitzeko ohiturarik. Autonomien eskumena izanik, erabakia lehenbailehen hartzeko eskatu dio CCOOk Nafarroako Gobernuari.\nSindikatuak adierazi duenez, urtero irekierarako jaiegunak finkatzeak eztabaida handia sortzen du enpresaburuen eta sindikatuen artean, baina aurten irekitzea ez da segurua eta ez da beharrezkoa.\nCCOOk uste du funtsezkoa eta lehentasunezkoa dela egoera horretan dauden langileen babesa bermatzea, eta horrelako jaiegunetan irekitzea zentzuaren aurkakoa dela. Kontuan izan behar da, gainera, langile horiek jasandako presio handiaren aurrean, nabarmena dela atseden hartzeko beharra.\nCCOOko Zerbitzu Federazioak azpimarratu duenez, eskaera horrekin, egunero lanpostura kezkaz eta kezkaz joaten diren ehunka langileren sentimendua jasotzen du.


Sortutakoak 15 - Deialdiak - dantzagunea\nStampa Sortutakoak 15\nGipuzkoako Dantzaguneak Sortutakoak programaren hamabosgarren edizioaren deialdia iragartzen du. Sortutakoak Gipuzkoan dantza-proiektu berriak sortzeko, garatzeko eta dibulgatzeko Gipuzkoako Dantzagunearen programa da.\nGipuzkoako Dantzaguneak Sortutakoak programaren hamabosgarren edizioaren deialdia iragartzen du. Sortutakoak Gipuzkoan dantza-proiektu berriak sortzeko, garatzeko eta dibulgatzeko Gipuzkoako Dantzagunearen programa da. Bere baitan hartzen ditu diru-laguntza bat, egonaldi bat Dantzagunearen Errenteriako gunean, eta proiektuaren aurkezpena, egile bakoitzak eta Gipuzkoako Dantzaguneak batera aukeratutako formatuan. Dantzaren eremuan egindako sorkuntza eta ikerkuntza proiektuek har dezakete parte Sortutakoak 15en, eta edizio honetan lau proiektu aukeratu dira\nProiektuak aurkezteko epea 2019ko urriaren 31tik azaroaren 22ra dago irekita. Sortutakoak 15en parte-hartzeko, proiektua aurkezteko txostena eta aurkezpen-bideoa bidali behar dira, izen-emate orriarekin batera, ondorengo helbidera: dantzagunea@gipuzkoa.eus (dokumentazio guztia PDF bakarrean bidali behar da)\nSORTUTAKOAK 15: DEIALDIA eta OINARRIAK\nGipuzkoako Dantzaguneak Sortutakoak programaren hamahirugarren edizioaren deialdia iragartzen du. Deialdian parte-har dezateke:\nDantzaren eremuan egindako sorkuntza eta ikerkuntza proiektuek har dezakete parte Sortutakoak 14n.\nProiektua definitzea: planteamentua, motibazioa, iturriak, etab.\nKontakturako datuak: izen-abizenak, helbidea, NAN/IFZ, telefonoa, emaila, etab.\nHautagaiek proiektua azaltzeko beharrezkotzat jotzen duten edozein informazio edota euskarri\nSortutakoak 15en parte-hartzeko, deialdi honi atxikitako formularioa bete eta ondorengo helbide elektronikora bidali behar da: dantzagunea@gipuzkoa.eus\nSortutakoak 14 programan Gipuzkoako Dantzagunean egonaldia egiteko aukeratutako proiektu bakoitzak 3.500€ko diru-kopurua jasoko du. Lau proiektu aukeratuko dira edizio honetan.\nSortutakoak 14n izaera anitzeko proiektuak eta proposamenak aurkez daitezke. Ondorioz, aukeratutako proiektuaren ezaugarrien arabera, eta Gipuzkoako Dantzaguneko arduradunekin adostuta, erabakiko eta zehaztuko da egonaldiaren amaieran lanaren aurkezpena nolakoa izango den (aurkezpena, erakustaldia, hitzaldia, idatzitako memoria, ikus-entzunezko pieza bat, etab.), eta zein euskarritan edota tokitan emango den.\n4.- Epeak eta balorazio-batzordea\nEskaerak bidaltzeko epea: 2019ko urriaren 31tik azaroaren 22ra.\nAurkeztutako proiektuak dantza garaikidearen munduan ibilbide sendoa duen Gpuzkoako Dantzaguneko lantaldetik aparteko balorazio batzorde batek aztertuko ditu, eta bi proiektu aukeratuko ditu 2019ko abenduan zehar.\nHonako hauek dira balorazio-irizpideak:\nProiektuaren kalitatea eta bideragarritasuna.\nProiektuaren egokitasuna Adecuación del proyecto a los medios y espacios de residencia.\nProiektuak Gipuzkoko testuinguruan duen lotura\nEgonaldiko ingurune artistikoarekin duen harremana\nBalorazio batzordeak bakarrik dauka erabakitzeko ahalmena, eta ez dago errekurtsorako aukerarik. Aukeratutako proiekturen bateko arduradunek uko eginez gero, batzordeak erabaki lezake beste bati ematea laguntza, edota deialdia eman gabe uztea.\nEra berean, balorazio batzordeak eman gabe utz lezake laguntza, aurkeztutako proiektuek egonaldia egiteko moduko ezaugarriak ez dituztela betetzen erabakitzen badu.\nErabakia 2019ko abenduan jakinaraziko da. Emaitza Gipuzkoako Dantzaguneko webgunean argitaratuko da, eta aukeratutako proiektuen arduradunei zuzenean jakinaraziko zaie berria.\nEgonaldien epeak: aukeratutako proiektuek egonaldiak 2020ko urtarrila eta apirila bitartean egingo dira Gipuzkoako Dantzagunean, eta lau asteko iraupena izango dute gehienez.\nDantzaguneak, Eresbil Euskal Musikaren Artxiboarekin dantza dokumentatzeko eta ikertzeko materiala eta baliabideak sortzeko duen akordioaren arabera, Sortutakoak 15 edizioko proiektu guztien kopia bat bidaliko du Eresbila. Era berean, egonaldia egiten duten proiektuen dokumentazio-materiala bidaliko da Eresbil artxibora.


Jaialdien denboraldia hastear dugu - Puente Colgante\n2nd Romo Hondartza Team Handball Tournament\n“Bizkaia Bridge & Partners”: Shuttle Bridges past and present\n02/07/2018\tby admin\tin 125th aniversary\nUda iritsi da, beroak berotu egiten du eta gu motorrak berotzen ari gara zeren… Jaialdien denboraldia hastear dago! Ugariak dira urteko denboraldi honek eskaintzen dizkigun musika zitak, baina gu gaurkoan horietako hiru eskaintzera gatoz:\nGetxoko Jazz Jaialdia: Jaialdi honek jadanik lau hamarkadako ibilaldia egin du. Bost jai egun zeinetan musika estilo honen barietatea eta kalitatea azpimarratuko dituzten 18 emanaldi barne hartuko diren.\nPortugaleteko nazioarteko folklore jaialdia: Jaialdi hau 1980tik aurrera etengabe garatuz joan da eta ordutik herrialde ezberdinetako dantza taldeak biltzen ditu esperientziak eta dantza autoktonoak partekatzeko.\nBilbao BKK Live: Jaialdi honetarako, hitzak nolabait soberan geratzen zaizkigu. Jadanik nazioarteko mailan ospetsua izanik, pop eta rock musika ekitaldi honek hiru egunetan zehar Kobeta Mendiko esparruan milaka pertsona biltzen ditu .\nBaina musikaz gozatzeko aukeraz haratago, uda aukera bikaina da turismoarekin atsegina hartzeko. Destino hauetako batera joateko asmotan bazabiltza, ez galdu aukera bere kaleak zeharkatzeko eta ezkutatzen dituzten eraikin enblematikoak ezagutzeko, esaterako Bizkaia Zubia, Guggenheim museoa edo San Mames zelai berria.